तेजस्वी हिन्दू राष्ट्र का पुनर्निर्माण - हिंदी विवेक\nराष्ट्र सेविका समिति की स्थापना कब हुई,किसने की और इसका उद्देश्य क्या था?\nराष्ट्र सेविका समिति की स्थापना सन् 1936 में विजयादशमी के दिन वंदनीया लक्ष्मीबाई केलकर ने वर्धा में की। इन्हे वंदनीया मौसीजी के नाम से जाना जाता है। उन्होंने देखा कि गुलाम भारत में लोगों की स्थिति क्या है। इतनी दुर्दशा होने के बावजूद भी महिलाएं जागृत नहीं है और जो हैं उनमें इन परिस्थितियों के विरुद्ध ख़ड़े होने का आत्मविश्वास नहीं है। अपना घर-परिवार संभालने के साथ-साथ समाज और देश के प्रति जो दायित्व है, उसे निभाने की प्रेरणा देने और सामाजिक और राष्ट्रीय जागृति लाने के उद्देश्य से समिति की स्थापना की गई।\nसमिति की स्थापना के समय ही उन्होंने सभी महिलाओं के सामने एक उद्देश्य रखा वह था- ‘तेजस्वी हिन्दू राष्ट्र का पुनर्निर्माण।’\nवं. मौसीजी का स्थापना के समय का उद्देश्य पूर्ण हो चुका है, फिर आज इसकी क्या आवश्यकता है?\nआज हम चारों ओर नैतिकता का पतन हो रहा है। हिन्दू संस्कृति को अधोगति की ओर धकेलने के प्रयत्न चल रहे हैं। सभी ओर भ्रष्टाचार व्याप्त हैं। केवल परिवार और घर ही नहीं हैं, बल्कि देश की और समाज की समस्या भी महिलाओं की ही है। अभी भी महिलाएं इस रूप में नहीं सोचतीं। महिलाओं में सामाजिक और राष्ट्रीय जागृति लाने की जो आवश्यकता तब थी, वह आज भी है।\nमहिलाओं में सामाजिक और राष्ट्रीय जागृति लाने के लिये राष्ट्र सेविका समिति क्या कार्य कर रही है?\nप्रत्येक घर में जाकर महिलाओं को जागृत करना मुश्किल है। अत: विभिन्न स्थानों पर उनका एकत्रीकरण किया जाता है और उनका मार्गदर्शन किया जाता है। इस एकत्रीकरण को ही शाखा कहते हैं। विभिन्न स्थानों पर उम्र के अनुसार बाल शाखा, तरुणियों की शाखा और प्रौढ़ महिलाओं की शाखा चलाई जाती है। दैनिक और साप्ताहिक शाखाएं पूरे देश में कई स्थानों पर चलाई जा रहीं है।\nशाखाओं के अलावा विविध क्षेत्रों में भजन मंड़ल, कीर्तन मंड़ल, पौरोहित्य वर्ग, प्रवचन वर्ग, योगासन वर्ग आदि में महिलाओं की रुचि होती है। अत: इन माध्यमों के द्वारा भी उनमें जागरुकता लाने का प्रयत्न किया जाता है।\nजागृतिकरण ही यह शृंखला आगे कैसे बढ़ती है?\nएक शाखा में जब कोई सेविका आती है तो उसे वहां प्रशिक्षित किया जाता है। जब उसका यथोचित सर्वांगीण विकास हो जाता है तो वह अपने स्थान पर जाकर नई शाखा शुरू करती है। इस तरह एक सेविका से एक नई शाखा शुरू होती है। आज केवल भारत के प्रत्येक प्रांत में ही नहीं वरन् 16 विदेशों मे भी शाखाएं चलाई जा रही हैं।\nविदेशों में शाखा शुरू करने का आधार क्या होता है?\nविदेशों में हिन्दू सेविका समिति के नाम से कार्य किया जाता है। वहां हम राष्ट्र की बात नहीं कर सकते। उनका राष्ट्र अलग होता है। अत: वहां हिन्दू धर्म और हिन्दू संस्कृति का संरक्षण करने के उद्देश्य से शाखा चलाई जाती है। ‘सर्वे भवन्तु सुखिन:’ ही मूल हिन्दू चिंतन है। हिन्दू धर्म, हिन्दू संस्कृति जीवित रही, तो पूरे विश्व में शांति बनी रहेगी। अत: हिन्दू चिंतन हिन्दू विचारों को जीवित रखने के लिये विदेशों में कार्य किया जा रहा है। वहां पर मुख्यत: परिवार शाखाएं होती हैं। महिलाओं की शाखाएं भी कुछ प्रांतों में चलाई जाती हैं। परंतु परिवार शाखाओं की संख्या अधिक है।\nसमिति का अब तक कितना विकास और विस्तार हुआ है?\nसमिति ने बहुत विकास किया है। समय की आवश्यकता के अनुसार हमने अपने शारीरिक अभ्यासक्रमों में विकास किया है। आत्मरक्षा की दृष्टि से पहले महिलाओं को जिन शस्त्रों का प्रशिक्षण दिया जाता था उनके साथ-साथ अब कराटे का भी प्रशिक्षण दिया जाता है। कुछ प्रांतों में जहां परिस्थिति गंभीर है और बंदूक प्रशिक्षण की आवश्यकता है, वहां बंदूकों का भी प्रशिक्षण दिया जा रहा है।\nबौद्धिक स्तर पर भी समिति ने बहुत विकास किया है। समस्याएं बदली हैं, अत: उन्हे सुलझाने का दृष्टिकोण भी बदला है। पहले संचार माध्यमों की आवश्यकता इतनी महसूस नहीं होती थी। परंतु आज मीड़िया के सामने जाना होता है। अत: हमने पत्रकारिता शिविरों का आयोजन किया था। अपने कार्य का और कार्यक्रमों का प्रचार-प्रसार कैसे हो, उसकी रिपोर्ट कैसे तैयार की जाये, किन प्रमुख बातों का उल्लेख किया जाये, इलेक्ट्रानिक मीड़िया जब बाइट्स के लिये बुलाते हैं, तब उनके सामने कैसे बात करनी है, इत्यादि का प्रशिक्षण दिया जाता है। सेवाकार्यों के माध्यम से भी समिति का कार्य बढ़ा है। आज लगभग 800 सेवा प्रकल्प समिति के द्वारा चलाये जा रहे हैं। आज लगभग सभी स्थानों में समिति का कार्य शुरू है। यहां तक कि पूर्वांचल के सातों राज्यों में भी समिति का कार्य चल रहा है। मिजोरम केवल एक ऐसा प्रदेश है जहां समिति ने सेवा कार्यों के द्वारा प्रवेश किया है। वहां शाखाएं नहीं हैं।\nयह विस्तार कैसे किया जा रहा है?\nसर्वप्रथम कोई तरुणी या महिला सेविका के रूप में शाखा में आती है। शाखाओं,वर्गों और शिविरों के माध्यम से हम कार्यकर्ताओं को तैयार करते हैं और ये कार्यकर्ता विभिन्न क्षेत्रों में जाकर समिति कार्य का विस्तार करते हैं। समिति का एक पूरा कार्यकारिणी गण है। उसमें कार्यवाहिका, शारीरिक प्रमुख, बौद्धिक प्रमुख, संपर्क प्रमुख आदि दायित्व होते हैं। अपने-अपने स्थानों पर सभी इन दायित्वों का निर्वाह करते हैं, जिससे कार्य का विस्तार होता हैं।\nकुछ समय बाद ऐसा महसूस होने लगा कि अब पूर्णकालिक सेविकाओं की अर्थात प्रचारिकाओं की आवश्यकता है। अत: सन् 1984 से पूर्णकालिक सेविकाओं की अर्थात प्रचारिकाओं की शुरूवात हुई। आज पूरे भारत में 45 प्रचारिकायें हैं जो विभिन्न प्रांतों में कार्यरत है। इनके साथ-साथ समिति में विस्तारिकायें भी हैं। जो नियतकाल के लिये अपने परिवार से निकलकर समाज में कार्य करती हैं। और एक निश्चित काल के पश्चात अपने परिवार में लौट जाती हैं। आज भारत में 23 विस्तारिकाएं कार्य कर रही हैं।\n1984 में प्रचारिकाओं के लिये समाज का क्या दृष्टिकोण क्या था? क्या अब उसमें परिवर्तन आया है?\nसमिति की स्थापना से लगभग 50 वर्ष बाद प्रचारिका बनने की शुरूवात हुई। समिति मे यह चिंतन पहले भी था, परंतु समाज में उसे स्वीकार नहीं किया जा रहा था। कुछ प्रचारिकाओं का तो घर के लोगों ने ही विरोध किया था। हमारे कुछ ज्येष्ठ कार्यकर्ता उनके परिवारों को समझाने गये थे, परंतु फिर भी उनका विरोध कायम रहा। प्रचारिकाओं ने इस विरोध को सहन किया और अपना संपूर्ण जीवन समिति कार्य को समर्पित कर दिया।\nश्रीमती सिंधुताई पाठक को हम पहली प्रचारिका मानते हैं।\nशुरू में प्रचारिकाओं को किसी परिवार में ही रखा जाता था, क्योंकि तरुणियों की जिम्मेदारी, उनकी सुरक्षा की भावना आदि कई प्रश्न थे। किसी के भी घर में भोजन, आवास आदि करना भी उन परिस्थितियों में आसान नहीं था। अत: शुरूवात में प्रचारिकाओं को कई मुश्किलों का सामना करना प़ड़ा। उनके मन में दृढ संकल्प था अत: इन सभी विपरीत परिस्थितियों का उन्होंने सामना किया। अब इन्ही प्रचारिकाओं को उनके परिवार और समाज में सम्मान प्राप्त हो रहा है।\nसंघ और समिति में क्या समानताएं और विभिन्नताएं है?\nसंघ और समिति का ध्येय एक ही है। संघ कहता है ‘भारत को परम वैभव स्थिति में वापस लाना है’ और समिति कहती है ‘तेजस्वी हिन्दूराष्ट्र का पुनर्निर्माण’ दोनों का ही उद्देश्य एक ही है। इस राष्ट्र के प्रति श्रद्धानिष्ठ सेवा करने का संकल्प दोनों ने ही लिया है। संघ और समिति की पद्धतियां समान है। हम समांतर चल रहे हैं। किसी परिवार में भाई-बहन के बीच जो रिश्ता होता है वही हमारे और संघ के बीच में है। हम एक-दूसरे के पूरक हैं। हमें जब भी कभी आवश्यकता हुई संघ ने सदैव हमारा सहयोग किया है। समिति एक स्वतंत्र संगठन है संघ की ‘महिला विंग’ नहीं है।\nक्या संघ ने कभी समिति के कार्यों में हस्तक्षेप किया?\nनहीं, संघ ने कभी भी समिति के कार्यो में हस्तक्षेप नहीं किया। हमें अपने निर्णय लेने की पूर्ण स्वतंत्रता है। वं. मौसी जी ने जब समिति की शुरूवात की तो प.पू.ड़ा. हेड़गेवार जी ने उनका सहयोग किया था। तब से लेकर अभी तक संघ का सहयोग हमें नियमित मिल रहा है।\nजो महिलाएं शाखा या समिति नाम सुनकर आपसे जुड़ना नहीं चाहतीं, उन्हे आप कैसे जोड़ते हैं?\nशाखा के अलावा भी समिति के विविध आयाम हैं। समाज की प्रबुद्ध महिलाओं के लिये हमने ‘मेधाविनी मंड़ल’ शुरू किया है। महीने के एक निश्चित दिन हम मिलते हैं। आज की समस्याओं, ज्वलंत घटनाओं पर विचार-विमर्श किया जाता है। विभिन्न स्थानों पर हम योगासन वर्ग चलाते हैं। कराटे क्लास चलाये जा रहे हैं। इनमें प्रत्यक्ष रूप से समिति नहीं है, परंतु ये हमारे ही आयाम हैं।\nकालेज जानेवाली तरुणियों के लिये ‘दिशा’ नामक कार्यक्रम चलाया जा रहा है। विभिन्न महाविद्यालयों में जाकर हम वहां पांच सत्र चलाते है। पहला सत्र है- स्वयं को पहचानो। दूसरा सत्र है- अपने देश को पहचानो। तीसरा सत्र है- अपने धर्म को पहचानो। अंतिम दो सत्रों में उन्हें यह बताया जाता है कि अपने समाज और देश के प्रति हमारा क्या कर्तव्य है।\nनये लोगों को जोड़ने के लिये समिति और क्या प्रयत्न कर रही है?\nनये लोगों से संपर्क बढ़ाने के लिये विविध प्रतिष्ठान (ट्रस्ट) चलाये जा रहे हैं। आज देशभर में 52 ट्रस्ट है। इनके माध्यम से हम छात्रावास और उद्योग मंदिर चलाते हैं। इन उद्योग मंदिरों में कई प्रशिक्षण दिये जाते हैं।\nप्रतिष्ठानों के माध्यम से ही कई सेवा कार्य किये जाते है। निशुल्क चिकित्सा शिविर, गृहोपयोगी वस्तु भंड़ार, वाचनालय आदि कार्य प्रमुख रूप से किये जा रहे हैं। इन वाचनालयों में वर्ष में 2-3 बार परिसंवाद और सेमीनार किये जाते हैं।\nइसी प्रकार छात्रावासों में विभिन्न क्षेत्रों से तरुणियां आती हैं। कुल 22 छात्रावासों में 520 लड़कियां इस समय रह रहीं है। इन छात्रावासों में उन्हें शिक्षा, संस्कार और प्रशिक्षण दिया जाता हैं। उन्हें छात्रावासों में रसोई से लेकर संगणक तक और योगसनों से लेकर कराटे तक संपूर्ण प्रशिक्षण दिया जाता है।\nकई सेविकाओं ने अपने स्थानों पर वापस जाकर स्वयं के उद्योग शुरू किये। कई तरुणियां सिलाई केन्द्र चला रही है। हमारी तस्सी नामक एक सेविका जो नागालैंड़ से है, उसने फिजिकल एज्यूकेशन में मास्टर्स ड़िग्री हासिल की। विद्याभारती द्वारा वहां चलाये जा रहे एक विद्यालय में आज वो प्रधानाचार्य है और नागा भाषा में नागालैंड़ की रानी का जीवन चरित्र लिख रही है। पिछले वर्ष ही उन्हें ओजस्विनी युवा पुरस्कार दिया गया है। समिति की दृष्टि से वे उत्तर असम प्रान्त की सह कार्यवाहिका दायित्व निभा रही है।\nकामकाजी महिलाओं की परिवार और कार्यालय की दोहरी भूमिका के संबंध में आपके क्या विचार हैं?\nराष्ट्र सेविका समिति को यह विश्वास है कि महिला दोनों स्थानों पर व्यवस्थित कार्य कर सकती है। वं. मौसी जी ने प्रत्येक सेविका के सामने देवी अष्टभुजा की प्रतिमा रखी है। उनका कहना था कि स्त्री एक अष्टभुजा है। उसमें इतनी क्षमता है कि वह आठ प्रकार के काम एक साथ कर सकती है। इसके लिये घर में अनुकूल वातावरण बनाना आवश्यक है। इस वातावरण को बनाने की जिम्मेदारी भी महिला की ही है। वह अपने घर के लोगों में यह भाव जागृत करें कि घर के काम सभी लोगों को मिलकर करने चाहिये। जिससे उनके मन में परस्पर पूरकता निर्माण होगी।\nसमाज में आज महिलाओं की स्थिति में जो विरोधाभास है उस पर अपनी राय प्रगट करें।\nपुरातन काल में महिलाओं की बहुत अच्छी थी। मध्यकाल में विभिन्न कारणों से इसकी स्थित कुछ खराब जरूर हुई थी, परंतु आज की स्थिति सभी जगह असमाधानकारक नहीं है। सभी क्षेत्र में महिलाओं को मौके और प्रोत्साहन मिल रहे हैं। चाहे वह अंतरिक्ष क्षेत्र हो या खेल। सभी जगह महिलाएं आगे आ रही हैं। परंतु वास्तविक स्थिति को भी हम अस्वीकार नहीं कर सकते कि कुछ स्थानों पर अत्याचार और शोषण भी हो रहा है। हमें इनके कारणों पर ध्यान देना आवश्यक है। इनके दो कारण हो सकते है। पहला, समाज में पुरुषों का महिलाओं को देखने का दृष्टिकोण बदल गया है। वैदिक काल में महिलाओं को पूज्य स्थान दिया जाता था। अपनी पत्नी को छोड़कर अन्य सभी महिलाओं को मां के रूप में देखा जाता था।\nदूसरा कारण है, स्वयं महिलाओं की सोच में भी परिवर्तन हो रहा है। हमें सोचना चाहिये कि हम क्या करें कि हमें सम्मान की मांग न करनी पड़े बल्कि हमें सम्मान अपने आप ही मिल जाये। विज्ञापनों में महिलाओं को जिस प्रकार प्रस्तुत किया जा रहा है उसका विरोध होना चाहिये। अत: हम शाखाओं के माध्यम से यह प्रयत्न कर रहे हैं कि ये दोनों दृष्टिकोण बदलें जिससे महिला को फिर से वही सम्मान प्राप्त हो सके।\nइस स्थिति के लिये क्या पाश्चात्य संस्कृति का अंधानुकरण जिम्मेदार है?\nहम ऐसा नहीं सोचते कि वे ही केवल जिम्मेदार हैं। क्योंकि हमें क्या ग्रहण करना है क्या छोड़ना है यह हम पर ही निर्भर है। महिलाओं को हिंदू धर्म और हिन्दू संस्कृति की पुन: पहचान कराना और उसकी विशेषता महिलाओं को समझाने से इस स्थिति में काफी सुधार आ सकता है।\nइंदिरा नूरी, अग्नि-5 का सफल परिक्षण करनेवाली टीम में शामिल टोनी थामस आदि जब भी कभी कार्यक्रम में जाती हैं, तो साड़ी पहनती हैं। उनसे पूछने पर वे कहती हैं कि मैं एक केवल इंदिरा नूरी या टोनी थामस नहीं हूं। मैं भारत का प्रतिनिधित्व कर रही हूं। इससे यह साबित होता है कि इन महिलाओं को इनके कार्यों, बुद्धि और चिंतन के कारण सम्मान प्राप्त हुआ है न कि अपने को वस्तु के रूप में पेश करके।\nसमाज में आजकल स्त्री समानाधिकार और स्वतंत्रता की बातें खूब हो रही है। राष्ट्र सेविका समिति इसके बार में क्या सोचती है?\nसर्वप्रथम तो राष्ट्र सेविका समिति ने अधिकार की बात कभी भी नहीं की। हम यहां कर्तव्य की बात करते है। चाहे स्त्री हो या पुरुष, अपने कर्तव्य का ज्ञान होना आवश्यक है। हम अगर अपनी क्षमताओं को बढ़ाते हं,ै तो हमें अधिकार अपने आप मिल जायेगा। अधिकार से जु़ड़ी हुई भ्रांतियों को मिटाना भी आवश्यक हैं। यह सोचना आवश्यक है कि हमें अधिकार क्यों चाहिये? पुरुषों के समान सब कुछ करने के लिये या समाज को दिशा देने के लिये।\nजहां तक स्वतंत्रता की बात है स्त्री आज भी कोई गुलाम नहीं हैं। हमें स्वतंत्रता और स्वच्छंदता के अंतर को समझना चाहिये। हिन्दू समाज ने स्वच्छंदता को कभी प्रोत्साहन नहीं दिया। विचारों में स्वतंत्रता होनी चाहिये। स्वच्छंदता समाज को पतन की ओर अग्रसर करती है। इससे समाज को सर्वनाश हो सकता है। इसलिये महिलाओं को ही सोचना होगा कि स्वच्छंदता और स्वतंत्रता में भेद कैसे किया जाये।\nलिव इन रिलेशनशिप’ के संबंध में आपके क्या विचार हैं? भारतीय समाज पर इसका क्या प्रभाव पड़ेगा?\nसमिति लिव इन रिलेशनशिप का विरोध करती है। हम विवाह को महत्व देते हैं। इसे भारतीय समाज में बंधन के रूप में नहीं देखा जाता। यह एक पवित्र संबंध है। लिव इन रिलेशन इस पर एक आघात है। विवाह के पश्चात हम गृहस्थाश्रम में प्रवेश करते हैं। यह एक ऐसा समय है जब व्यक्ति संपूर्ण समाज के विषय में सोचता है। लिव इन रिलेशन का आधार ही गलत हैं। जिसके कारण पूरे समाज पर इसका प्रभाव गलत पड़ेगा। हमारे यहां कुटुंब को प्रधानता दी गई है। वही हमारा केन्द्र बिंदु है। लिव इन रिलेशन में कुटुंब का निर्माण ही नहीं होता। वे लोग बच्चों की जिम्मेदारी नहीं उठाना चाहते। अगर बच्चा हुआ तो पुरुष हाथ झटककर चला जाता हैं फिर महिला उस बच्चे के पालन पोषण के लिये अकेले जिम्मेदार होती है। उन पर अच्छे संस्कार नहीं हो पाते जिसके कारण वे अच्छे नागरिक नहीं बन पाते।\nपरिवार, समाज और देश के उत्थान में महिलाओं की क्या भूमिका है?\nपरिवार का केन्द्र बिंदु महिला है। त्याग, मातृत्व और सहनशीलता महिलाओं के सहज गुण हैं। इन्हीं माध्यम से वह परिवार के सदस्यों को अच्छे संस्कार दे सकती हैं। परिवारों से ही समाज का निर्माण होता है। परिवार में अच्छे लोग होंगे तो समाज में अच्छे नागरिक होंगे। समाज से राष्ट्र का निर्माण होता है। अत: महिला अपने स्वभाव से अच्छे नागरिकों का निर्माण कर सकती है प्रत्येक महिला को थोड़ा विशाल मातृत्व भाव लेकर सोचना चाहिये कि केवल अपने परिवार ही नहीं समाज के जो अन्य परिवार हैं जो दुखी, है जिन्हे कष्ट है उनके लिये भी कुछ भी करना चाहिये। एक महिला ही अपनी संस्कृति की रक्षा कर सकती है।\nआधुनिकता के दौर में नैतिक मूल्यों का पतन हो रहा है। इनकी पुनर्स्थापना के लिये महिलाओं को क्या करना चाहिये?\nमहिलाओं को स्वयं सोचना चाहिये कि हमारे समाज में शील और चरित्र को अधिक महत्व क्यों दिया जाता था। इन दोनों गुणों की कमी के कारण आज समाज का नैतिक पतन हो रहा है। वे स्वयं अगर इस बारे में नहीं सोचेंगी तो आनेवाली पीढ़ी को क्या संस्कार देंगी। जीवन मूल्यों को अधिक महत्व देने के कारण यह स्थिति आई है। जहां महिलाओं का नैतिक पतन हुआ वहां साम्राज्य भी ध्वस्त हो गया है।\n8 मार्च को पूरे विश्व में महिला दिवस के रूप में मनाते हैं। परंतु वह भारतीय परिप्रेक्ष्य में नहीं हैं। क्या समिति इस ओर प्रयत्नशील है कि किसी भारतीय महिला से जुड़ी कोई तिथि सुनिश्चित करके महिला दिवस मनाया जाये?\nहां, समिति प्रयत्नशील है कि शारदा मां के जन्म दिन को भारत में महिला दिवस के रूप में मनाया जाये। राष्ट्र सेविका समिति की ओर से रामकृष्ण मठ और अन्यान्य महिला समितियों के समक्ष प्रस्ताव रखा गया है। रामकृष्ण परमहंस ने अपनी पत्नी शारदा मां को देवी रूप में पूजन किया था। शारदा मां ने गृहस्थाश्रम में रहकर भी संन्यासी के रूप में जीवन व्यतीत किया। उनका जीवन एक आदर्श है। स्वयं रामकृष्ण परमहंस मानते हैं कि शारदा मां ने समय-समय पर उन्हें मार्गदर्शन दिया।\nसमाज में प्रत्यक्ष रूप से शस्त्र चलाने का अवसर कम ही आता है। फिर शाओं और वर्गों में महिलाओं को शस्त्र चलाने का प्रशिक्षण क्यों दिया जाता है?\nशस्त्र चलाने से महिलाओं में आत्मविश्वास जागृत होता है। विपरीत परिस्थितियों का सामना करने की शक्ति पैदा होती है। समस्या सामने आने पर घबराने की जगह उनका सामना करने का मार्ग वे खोज सकती है अत: शारीरिक प्रशिक्षण दिया जाता है।\nभगवा आतंकवाद के संदर्भ में आपकी क्या राय है?\nकुछ लोग अपनी स्वार्थसिद्धि के लिये यह शब्द इस्तेमाल कर रहे हैं। वे लोग ‘हिन्दू’ का विरोध कर रहे है। समिति का यह प्रयास है कि इनके सामने सकारात्मक सोच रखी जाये। हिन्दू का अर्थ क्या है?\nकुछ राजनैतिक लोग अपने लाभ और स्वार्थ के लिये भगवा आतंकवाद जैसी बातें फैला रहे हैं।\nसमय-समय पर सभी जगह कुछ बदलाव अपेक्षित होते हैं। क्या राष्ट्र सेविका समिति में भी भविष्य में कुछ बदलाव होंगे?\nहम अपने ध्येय, नीति और जीवन मूल्यों में बदलाव नहीं करेंगे। ध्येय को प्राप्त करने के लिये अगर उपक्रमों में बदलावों की आवश्यकता हुई तो वह अवश्य किये जायेंगे। आज शाखा के साथ-साथ धार्मिक उपक्रम और अन्य संस्थाएं चलाई जा रही हैं। यह एक सात्विक परिवर्तन है। पहले समिति का गणवेश नौ गज (कच्छ) की साड़ी थी। समय की मांग पर इसे सामान्य साड़ी और फिर सलवार कुर्ता में परिवर्तित किया गया।


बीजेपी प्रदेश अध्यक्ष संजय जायसवाल को अस्पताल से मिली छुट्टी, लौटे घर – The Bihar Now\nपटना (TBN – The Bihar Now डेस्क)| बीजेपी सांसद व बिहार बीजेपी के प्रदेश अध्यक्ष संजय जायसवाल को शनिवार शाम अस्पताल से छुट्टी मिल गई. वे देर शाम अपने घर वापस आ गए. वे सीमेंस जॉनसन सिंड्रोम (Siemens Johnson Syndrome) से ग्रसित होने के बाद लगभग 8 दिनों से पटना एम्स में भर्ती थे.\nअस्पताल से डिस्चार्ज होने की सूचना उन्होंने खुद सोशल मीडिया पर दी है. अपने फ़ेसबुक वाल पर उन्होंने लिखा, “आप सबों की शुभकामनाओं के बदौलत आज अस्पताल से छुट्टी लेकर सीधे घर आकर आ गया हूं. एक हफ्ते में बिल्कुल स्वस्थ हो जाऊंगा. अपने सभी शुभचिंतकों को बहुत-बहुत आभार. वरना ऐसी बीमारी से इतनी जल्दी शायद ही कोई अस्पताल से छुट्टी पा पाता है”.\nबता दें कि बीजेपी के प्रदेश अध्यक्ष संजय जायसवाल एक गंभीर बीमारी से ग्रसित हो गए थे. इस बीमारी का नाम सीमेंस जॉनसन सिंड्रोम (Siemens Johnson Syndrome) है. इस बीमारी में शरीर खुद ही अपने खिलाफ काम करता है और पूरे शरीर में चर्म रोग उभर आता है. इससे शरीर में सूजन और सकफ्फिंग होने लगता है.\nगुरुवार को फ़ेसबुक लाइव के माध्यम से संजय जायसवाल ने बताया था कि वे एम्स, पटना में भर्ती हैं. उन्होंने बताया था कि उनके कोलकाता प्रवास के दौरान ही 25 अगस्त को बुखार होने से उनकी तबीयत खराब हो गई थी. बाद में पता चला था कि वे सीमेंस जॉनसन सिंड्रोम (Siemens Johnson Syndrome) नामक बीमारी से ग्रसित हो गए थे.\nउन्होंने लोगों से न मिलने की अपील भी की थी ताकि उन्हें किसी तरह का इन्फेक्शन न लगे और वे जल्द स्वस्थ हो सकें. उन्होंने बताया था कि उनके शरीर का पूरा स्किन (skin) एक्सपोज है जिस कारण लोगों से मिलने पर इन्फेक्शन लगने की संभावना है और यह उनके लिए खतरनाक हो सकता है.\nशुक्रवार को उन्होंने फ़ेसबुक पर लिखा था – “ईश्वर के आशीर्वाद और आप सभी की शुभकामनाओं के कारण मैं बिल्कुल ठीक हूँ. वैसे तो स्टीवन जॉनसन सिंड्रोम बहुत ही खतरनाक बीमारी है और मुझे यह यूरिक एसिड कि एक दवा जो मैं विगत 15 दिनों से खा रहा था उसके कारण हुआ. पर यह दवा लाखों लोगों के लेने के बावजूद पूरे देश में मुश्किल से 50 से 100 लोगों को ही होता है. इसलिए कोई सोच भी नहीं सका. पहले लगातार 104 बुखार, फिर लगा कि खसरा है पर मैं पटना एम्स आकर भर्ती हो गया और जैसे ही स्टीवन जॉनसन सिंड्रोम के तीसरे चरण के लक्षण आने शुरू हुए तुरंत चिकित्सकों को ऐहसास हो गया और सही समय पर इलाज हो गया. अभी भी मेरे चमड़े में ग्रेड वन बर्न है इसलिए किसी से मिलने पर मुझे दिक्कत हो सकती है क्योंकि मैं अभी कोई दवा नहीं खा सकता. इसलिए 10 तारीख के बाद ही आप सभी से मुलाकात होगी. ईश्वर की कृपा आप सभी पर बनी रहे इसी शुभकामना के साथ सभी को धन्यवाद“.\n←5और6सितंबर को भी इन ट्रेनों के परिचालन में रहेगा बदलाव\nतेजप्रताप यादव ने बनाया अपना संगठन, नाम रखा ‘छात्र जनशक्ति परिषद’ →


जानिए ब्लैक फंगस से कैसे करें बचाव – News13 TV\nजानिए ब्लैक फंगस से कैसे करें बचाव\nब्यूरो रिपोर्ट – कोरोना वायरस महामारी की दूसरी लहर के चलते इस समय 40 से 60 साल उम्र के कोविड मरीजों को म्यूकर माइकोसिस महामारी के प्रति ज्यादा सावधान रहने की जरुरत है। डायबिटीज से ग्रसित इस उम्र के कोविड पेशेंटों में फंगस फैलने का सबसे अधिक खतरा होता है। अखिल भारतीय आयुर्विज्ञान संस्थान एम्स ऋषिकेश ने इस बाबत कोविड मरीजों को दैनिक तौर पर अपने शुगर लेवल की नियमित जांच करते रहने की सलाह दी है।\nघातक एंजियोइनवेसिव फंगल संक्रमण म्यूकर माइकोसिस से ग्रसित रोगियों की संख्या में दिन-प्रतिदिन बढ़ोत्तरी दर्ज की जा रही है। अखिल भारतीय आयुर्विज्ञान संस्थान, एम्स ऋषिकेश में म्यूकर माइकोसिस का पहला मरीज बीती 30 अप्रैल को आया था। आंकड़ों को देखा जाय तो तो मात्र एक महीने में ही इस बीमारी से ग्रसित रोगियों की संख्या लगातार बढ़ती ही जा रही है। एम्स ऋषिकेश में शनिवार शाम7बजे तक म्यूकोर माइकोसिस ( ब्लैक फंगस) के कुल 125 केस आ चुके हैं।\nअस्पताल से अभी तक6मरीजों को उपचार के बाद डिस्चार्ज किया जा चुका है। जबकि उपचार के दौरान अभी तक कुल9पेशेंटों की डेथ हो चुकी है। अब एम्स अस्पताल में म्यूकोर माइकोसिस के 110 मरीज भर्ती हैं।खासबात यह है कि म्यूकर माइकोसिस से ग्रसित इन सभी रोगियों को डायबिटीज की समस्या है। इनमें एक भी मरीज ऐसा नहीं जिसे डायबिटीज की शिकायत नहीं हो। एम्स निदेशक पद्मश्री प्रोफेसर रवि कांत ने बताया कि 40 से 60 साल की उम्र वाले अधिकांश लोगों में या तो डायबिटीज की समस्या हो जाती है, या डायबिटीज होने की प्रबल संभावना बनी रहती है। ऐसे में कोविड होने पर यदि इस उम्र के लोगों ने स्टेराॅयड का सेवन अधिक मात्रा में किया हो, तो ऐसे मरीजों में म्यूकर माइकोसिस का फंगस तेजी से पनपता है। कहा कि इस उम्र के कोविड ग्रसित मरीजों के लिए अपने शुगर लेवल पर नियंत्रण रखना बेहद जरूरी है। संस्थान में म्यूकर माइकोसिस ट्रीटमेंट टीम हेड और ईएनटी सर्जन डा. अमित त्यागी ने बताया कि किसी भी व्यक्ति को कोविड ग्रसित होने पर चिकित्सकीय सलाह के बिना स्टेराॅयड का सेवन बिल्कुल नहीं करना चाहिए। फंगस संक्रमण की दृष्टि से ऐसा करना बेहद घातक साबित हो सकता है। इसके अलावा स्वस्थ होने के अगले6हफ्ते बाद तक भी कोविड मरीज को अपने शुगर लेवल की दैनिकतौर से जांच करानी चाहिए। जिससे शुगर लेवल बढ़ने पर उसे समय रहते नियंत्रित किया जा सके। उन्होंने इस घातक बीमारी के बचने के लिए निम्न बातों को अपनाने की सलाह दी।\nऐसे करें बचाव व सावधानियां\nबिना चिकित्सकीय सलाह के स्टेराॅयड का सेवन नहीं करें।\nकोविड ग्रसित मरीज धूल वाले स्थानों पर नहीं जाएं।\nबागवानी का कार्य बिल्कुल नहीं करें।\nबिना मास्क के घर से बाहर नहीं जाएं।\nशुगर लेवल की नियमितरूप से जांच कराएं। स्टेराॅयड लिए बिना भी फंगस का खतर – एम्स में भर्ती म्यूकर माइकोसिस ग्रसित मरीजों में 30 से अधिक ऐसे मरीज भी हैं, जिन्होंने कोविडग्रस्त होने के दौरान स्टेराॅयड का सेवन नहीं किया। इसके बावजूद वह म्यूकर फंगस से संक्रमित हैं। इस बाबत चिकित्सकीय टीम के प्रमुख डाॅ. त्यागी ने कोरोना वायरस के संक्रमण से रक्त में होने वाले दुष्प्रभाव को प्रमुख कारण बताया। उन्होंने बताया कि कोरोना वायरस मरीज के रक्त में मौजूद हीमोग्लोबिन को विखंडित कर आयरन तत्व की मात्रा बढ़ा देता है। ऐसे में इम्यूनिटी कमजोर होने और मरीज के रक्त में आयरन की मात्रा बढ़ जाने से म्यूकर माइकोसिस के फंगस को तेजी से पनपने की अनुकूल स्थिति मिल जाती है।\nPrevious Previous post: तीरथ कैबिनेट की बैठक के अहम फैसले\nNext Next post: मुख्यमंत्री तीरथ सिंह रावत ने ली समीक्षा बैठक, अधिकारियों को दिए ये महत्वपूर्ण निर्देश


वेट कितना hona chihiye | Healofy\nQuestion: वेट कितना hona chihiye\nAnswer: हेलो आपका बेबी कितने साल का है आपके सवाल से क्लियर नही है आपके स्टेटस के अनुसार आप का बेबी3साल का है3साल के बच्चे का वेट बेबी गर्ल का वेट 13.8 के.जी. और बेबी बॉय का वेट 14.2 के.जी. के आसपास होना चाहिए आपके बेबी का वेट अगर इस वेट के आसपास है तो बेबी वेट नॉर्मल है\nसवाल: 8 month मि कितना weight hona chihiye ?\nउत्तर:2month pregnant mother doctor Mere baby Mein growth kam aur Dhadkan nahi hai aisa bol rahi hai mujhe kya karna chahi\nसवाल: वेट कितना hona chaheye\nसवाल: बचे का वज़न कितना होना chihiye\nउत्तर: हेलो डियर5साल के बच्चे का वजन अगर बॉय है तो 14.8 केजी होगा अगर बेबी गर्ल है तो उसका vjan14.5 केजी होगा\nसवाल: mam pragencey mai himoglobin kitna hona chihiye ...\nउत्तर: हेलो डियर प्रेगनेंसी में 12 से 16 एमजी के करीब हिमोग्लोबिन बॉडी में होना चाहिए यदि आपका कब लोडिंग करना है तो आप नीचे दिए गए टिप्स को फॉलो करें आपके हीमोग्लोबिन बिल्कुल नॉर्मल level पर आ जाएगा गाजर-चुकंदर का जूस व सलाद खून की कमी को पूरा करते हैं। रोजाना गाजर और आधा गिलास चुकन्दर का रस मिलाकर पीएं। इसका सेवन करने से महिला के शरीर में खून की कमी की समस्या ठीक हो जाती है। वह गाजर के मुरब्बे का सेवन भी कर सकती हैं। -खून की कमी होने पर टमाटर का सेवन ज्यादा करें। आप टमाटर का जूस भी ले सकते हैं। यह जूस धीरे-धीरे खून की कमी को पूरा कर देते हैं। - खूजर भी गर्भवती महिला के लिए बहुत फायदेमंद है। खून की कमी पूरी करने के लिए 10 से 12 खजूर के साथ एक गिलास गर्म दूध पीएं। इससे महिला के शरीर में ताक्त आती हैं और खून भी बनता है। -गर्भावस्था के दौरान गुड का सेवन करने से भी खून की कमी पूरी हो जाती है। -रोजाना एक आंवले के मुरब्बे का सेवन करना चाहिए तथा उसके ऊपर से एक गिलास दूध का सेवन करना चाहिए। -बथुआ के साग को खाने से शरीर में हीमोग्लोबिन का स्तर बढ़ता है जिससे शरीर में नया खून बनने लगता है।


त्यौहारों का सीजन चल रहा है, ऐसे में आज Redmi Note 8 Pro और Redmi Note 8 फिर से सेल में उपलब्ध कराया जा रहा है. ग्राहक इन दोनों स्मार्टफोन्स को ऑनलाइन और ऑफलाइन दोनों तरीके से खरीद सकते हैं. Redmi Note 8 Pro 64MP कैमरे वाला स्मार्टफोन है, तो वहीं Redmi Note 8 में 48MP प्राइमरी कैमरे के साथ स्नैपड्रैगन 665 प्रोसेसर मिलता है.\nRedmi Note 8 Pro के 6GB + 64GB वेरिएंट की कीमत 14,999 रुपये, 6GB + 128GB वेरिएंट की कीमत 15,999 रुपये और 8GB + 128GB वेरिएंट की कीमत 17,999 रुपये रखी गई है. ग्राहक इस स्मार्टफोन को गामा ग्रीन, हैलो वाइट और शैडो ब्लैक कलर ऑप्शन में खरीद सकते हैं.\nदूसरी तरफ Redmi Note 8 की बात करें तो इसके 4GB + 64GB वेरिएंट की कीमत 9,999 रुपये और 6GB + 128GB वेरिएंट की कीमत 12,999 रुपये है. ग्राहक इसे मूनलाइट वाइट, नेप्चून ब्लू और स्पेस ब्लैक कलर ऑप्शन में खरीद पाएंगे. इन दोनों ही फोन की सेल दोपहर 12 बजे से ऐमेजॉन, शाओमी की वेबसाइट और मी होम स्टोर्स से होगी.\nऑफर्स की बात करें तो Redmi Note 8 Pro और Redmi Note 8 के साथ एयरटेल ग्राहकों को डबल डेटा बेनिफिट मिलेगा. इसके लिए ग्राहकों को 249 रुपये या 349 रुपये वाला प्लान 10 महीनों के लिए लेना होगा. इसके अलावा एक्सिस बैंक डेबिट और क्रेडिट कार्ड यूजर्स 10 प्रतिशत इंस्टैंट डिस्काउंट का भी लाभ ले सकेंगे.\nRedmi Note 8 Pro के स्पेसिफिकेशन्स की बात करें तो इसमें 6.53-इंच फुल-HD+ (1080 x 2340 पिक्सल) HDR डिस्प्ले दिया गया है और ये एंड्रॉयड पाई बेस्ड MIUI 10 पर चलता है. इसमें 8GB तक रैम के साथ MediaTek Helio G90T प्रोसेसर मौजूद है. फोटोग्राफी के लिए इसमें क्वॉड कैमरा सेटअप दिया गया है, जिसका प्राइमरी कैमरा 64MP का है.\nRedmi Note 8 के स्पेसिफिकेशन्स की बात करें तो इसमें 6.39-इंत फुल-HD+ (1080x2280 पिक्सल) डिस्प्ले दिया गया है और ये एंड्रॉयड पाई बेस्ड MIUI 10 पर चलता है. इसमें 6GB तक रैम के साथ स्नैपड्रैगन 665 प्रोसेसर मौजूद है. फोटोग्राफी के लिए इसमें भी क्वॉड कैमरा सेटअप दिया गया है. हालांकि इसका प्राइमरी कैमरा 48MP का है.\n0 Date 24-10-2019, Time 23:47:33 गैजेट


PUBG खेल रहा छात्र चिल्लाया- मार दो.. ब्लास्ट कर दो.. और खुद मर गया - The student screamed while playing Pubaji - Kill him .. Blast it .. and he died – News18 हिंदी\nPUBG खेल रहा छात्र चिल्लाया- मार दो...ब्लास्ट कर दो... और खुद मर गया\nमध्य प्रदेश के नीमच में पबजी (PUBG) गेम खेलते समय उत्तेजना की वजह से 12वीं कक्षा में पढ़ने वाले एक किशोर की मौत हो गई. खेलते हुए वह गश खाकर गिर गया, जिसे डॉक्टर ने मृत घोषित कर दिया.\nLast Updated : July 04, 2019, 17:11 IST\nमोबाइल फोन पर खेले जाना वाला कोई गेम क्या इतना खतरनाक हो सकता है कि वह किसी की जान ले ले? इसका जवाब 'हां' है और नीमच में घटी एक घटना से इसकी पुष्टि होती है. यहां 12 कक्षा के छात्र फुरहान की मोबाइल फोन पर पबजी (PUBG) नाम का गेम को खेलते समय जान चली गई. इस घटना को लेकर उसके परिवार में मातम छाया हुआ है और लोग इस गेम को लेकर लोग दहशत में हैं.\nखेलते-खेलते गश खाकर गिरा और डॉक्टर ने घोषित कर दिया मृत\nफुरहान पबजी खेलते हुए अचानक गश खाकर गिरा और इलाज के दौरान उसकी जान ही चली गई. फुरहान 12 वीं कक्षा में पढ़ता था लेकिन उसे पबजी गेम खेलने का जूनून सा था. इसी जूनून ने उसे गेम में इतना लिप्त कर दिया कि वह उसे पूरी तरह सही मानने लगा. हादसे के दिन भी फरहान इसी गेम को खेलते हुए जोर-जोर से चिल्लाते हुए, मार दो- ब्लास्ट कर दो, बोले जा रहा था. इसके बाद उसकी बहन ने टोका भी, लेकिन वह गेम खेलने में ही लगा रहा. इसी बीच अचानक उसे चक्कर आया और वह बेसुध होकर गिर गया. इसके बाद घरवाले अस्पताल ले गए लेकिन वहां डॉक्टर ने उसे मृत घोषित कर दिया. परिवार वालों की रोते-रोते हालत खराब है.\nबिहार के 15 नाबालिग मुस्लिम बच्चे ट्रेन में बरामद\nTags: Android Games, Neemuch news, नीमच\nFIRST PUBLISHED : July 04, 2019, 16:53 IST


मोनालिसा ने लगाए 'शहर की लड़की' पर ठुमके, वीडियो हुआ वायरल - bhojpuri actress Monalisa dance on Sheher ki Ladki video viral TV9 Bharatvarsh\nमोनालिसा ने लगाए ‘शहर की लड़की’ पर ठुमके, वीडियो हुआ वायरल\nआजकल मोना फेमस टीवी शो 'नज़र' में मोहोना के किरदार में नज़र आ रही हैं. यह शो लोगों द्वारा काफी पसंद किया जा रहा है.\nभोजपुरी इंडस्ट्री की जानी मानी एक्ट्रेस मोनालिसा सोशल मीडिया पर काफी एक्टिव रहती हैं. वे अक्सर अपने फोटो और वीडियो इंस्टाग्राम पर शेयर करती रहती हैं. अब मोनालिसा ने अपना एक और वीडियो इंस्टाग्राम पर शेयर किया है जो कि इंटरनेट पर वायरल हो गया है.\nवीडियो में मोनालिसा ‘शहर की लड़की’ गाने की धुन पर थिरकती हुई नज़र आ रही हैं. वीडियो शेयर करते हुए मोना ने अपने इंस्टाग्राम हैंडल पर लिखा- “शहर की लड़की.. ”\n“Shahar Ki Ladki “…. 🤷♀🧚🏻♀ Keep Following me on @vigovideoindiaofficial\nमोनालिसा तभी से सुर्ख़ियों में हैं जबसे उन्होंने भोजपुरी इंडस्ट्री ज्वाइन की है. आज की तारीख में मोना भोजपुरी इंडस्ट्री के लगभग हर सुपरस्टार के साथ काम कर चुकी हैं और कई हिट फिल्में भी भोजपुरी इंडस्ट्री को दे चुकी हैं.\nआजकल मोना फेमस टीवी शो ‘नज़र’ में मोहोना के किरदार में नज़र आ रही हैं. यह शो लोगों द्वारा काफी पसंद किया जा रहा है और मोना को उनके किरदार के लिए सराहा जा रहा है. इससे पहले मोना बिग बॉस 10 में भी नज़र आ चुकी हैं. उस वक़्त भी वो काफी ज़्यादा चर्चाओं में रही थीं.\nये भी पढ़ें- आदित्य नारायण की दोस्त पर्ल पंजाबी ने छत से कूदकर दी जान, देखें कौन है ये मॉडल\nBig Boss 13 में नजर आएंगी भोजपुरी एक्ट्रेस स्वीटी छाबड़ा, देखें तस्वीरें


BBC Hindi - मनोरंजन - पुराने रिकॉर्ड धवस्त करता कोरियाई रैप वीडियो\nरविवार, 25 नवंबर, 2012 को 12:37 IST तक के समाचार\n'गैंगनाम स्टाइल' वीडियो के रैपर साई की मदद सरकार पर्यटन को बढ़ावा देने के लिए लेना चाहती है.\nदक्षिण कोरियाई गायक साई के रैप संगीत 'गंगनम स्टाइल' ने यू-ट्यूब पर देखे जाने वाले सबसे लोकप्रिय वीडियो का रिकॉर्ड क़ायम कर लिया है.\nचार महीने पहले ही पोस्ट किए गए इस वीडियो को यू-ट्यूब साइट पर अब तक 80 करोड़ से ज्य़ादा लोगों ने देखा है.\nवीडियो में दक्षिण कोरिया की राजधानी सोल के एक बेहद ही संपन्न इलाक़े गंगनम में हावी बाज़ारवाद पर पर व्यंगात्मक संगीत की रिकॉर्डिंग है.\nगंगनम स्टाइल डांस वीडियो में मोटे-ताज़े शरीर के साई कुछ इस अंदाज़ में नाच रहे हैं मानो वो घोड़े पर सवार हैं और उसकी लगाम उनके हाथों में है.\nउनका ये डांस स्टाइल कुछ ही समय में काफी चर्चित हो गया और हर जगह लोग इसकी नक़ल करते देखे गए.\nवीडियो के कुछ दृश्यों में 34 साल के साई को गुलाबी रंग का निकर पहनकर धूप सेंकते हुए, भूमिगत ट्रेन में तंग निकर पहने डांस करती हुई लड़की को चाहत भरी नज़रों से देखते और समुद्र के किनारे कसरत करती हुई महिला की तरफ़ इशारा करते हुए दिखाया गया है.\nसाई के दिलचस्प अंदाज़ के हिट होते हुए इसकी कई नक़लें भी बनाने की कोशिश हुईं. उनके प्रशंसकों में फिलीपिंस की जलों में रह रहे क़ैदियों से लेकर एक चीनी रोबोट तक शामिल हैं.\nइस वीडियो की नकल इटन कॉलेज के छात्रों ने भी किया.\n"जस्टिन बाईबर के मैनेजर स्कूटर ब्रॉन ही वो शख्स हैं जिन्होंने अमरीका में साई के 'गैंगनाम स्टाइल' का लिंक सबसे पहले ट्वीट किया था."\nगंगनम स्टाइल वीडियो को इस साल के एमटीवी यूरोप म्यूज़िक अवॉर्ड में सबसे अच्छा वीडियो होने का श्रेय दिया गया था. ये वीडियो दुनिया के 28 देशों में लगातार नंबर एक पर रहा है.\nगाने को यू-ट्यूब पर सबसे ज्य़ादा 'लाइक' हासिल करने - 54 लाख, के लिए गिनिज़ बुक ऑफ वर्ल्ड रिकॉर्ड में शामिल किया गया है.\nइससे पहले जस्टिन बीबर का गीत बेबी यू-ट्यूब पर सबसे बड़ा हिट था. ये वीडियो 2010 में रिलीज़ किया गया था.\nदिलचस्प बात ये है कि जस्टिन बीबर के मैनेजर स्कूटर ब्रॉन ही वो शख्स हैं जिन्होंने अमरीका में साई के 'गंगनम स्टाइल' का लिंक सबसे पहले ट्वीट किया था.


देवभूमि मीडिया : राज्य के पहले मुख्यमंत्री नित्यानंद स्वामी का निधन\nराज्य के पहले मुख्यमंत्री नित्यानंद स्वामी का निधन\nतीन दिवसीय राजकीय शोक की घोषणा\nसादगी भरा रहा स्वामी का जीवनः मुख्यमंत्री\nदेहरादून 12 दिसम्बर। उत्तराखंड के पहले मुख्यमंत्री नित्यानंद स्वामी का आज निधन हो गया वे 87 वर्ष के थे। विधान सभा का आज चलने वाला सत्र भूतपूर्व मुख्यमंत्री के निधन पर शोक संवेदना प्रकट करने के बाद स्थगित हो गया। वहीं शोक संवेदना प्रकट करते हुए भाजपा विधायक विजया बडत्थ्वाल सहित प्रेम चंद्र अग्रवाल सदन में भावुक हो उठे। सदन में कार्य मंत्रणा समिति के बैठक में विधान सभा के इस शीतकालीन सत्र को 14 दिसम्बर तक के लिए बढ़ा दिया गया है। वहीं संसदीय कार्यमंत्री डा. इंदिरा हृदयेश पाठक ने प्रदेश में तीन दिन के राजकीय शोक की घोषणा की।\nआज 11 बजे जैसे ही विधान सभा सत्र शुरू होने वाला था कि नेता सदन मुख्यमंत्री विजय बहुगुणा ने सदन को अवगत कराया कि आज प्रातः साढे नौ बजे राज्य के पूर्व मुख्यमंत्री नित्यानंद स्वामी का अस्पताल में निधन हो गया। वे 87 वर्ष के थे। नेता सदन मुुख्यमंत्री बहुगुणा ने उनके जीवन काल पर प्रकाश डालते हुए कहा कि बहुआयामी प्रतिभा के धनी स्वर्गीय स्वामी का जन्म 27 दिसम्बर 1927 को हरियाण प्रान्त के नारनौल में हुआ था। उन्होने लगभग सारा जीवन देहरादून में बिताया। यहां उनके पिता भारतीय वानिकी सस्थान में कार्यरत थे। उनका विवाह चंद्रकांता से हुआ, और उनकी चार बेटियां हैं। कम आयु में ही वे राष्ट्रीय स्ंवय सेवक संघ के माध्यम से भारतीय स्वतंत्रा संग्राम में जुड़ गए। इस दौरान उन्होंने 18 बार जेल की यात्रा की। पेशे से वकिल और भारतीय जनसंघ से जुडकर उन्होंने सक्रिय राजनीति में प्रवेश किया। नित्यानंद स्वामी ने भारतीय राष्ट्रीय कांग्रेस से राजनीति शुरू कर बाद में उन्हांेने भाजपा की सदस्य ली। राजनीति की सीढिया चढते वे गढवाल और कुमांऊ स्नातक निर्वाचन क्षेत्र से वे विधान परिषद् के लिए चुने गए। 1991 में उत्तर प्रदेश विधान परिषद के उपाध्यक्ष बनने के बाद 1992 में वे सर्वसम्मति से विधान परिषद के अध्यक्ष चुने गए। वर्ष 2000 में उत्तराखंड राज्य की घोषणा के बाद नौ नवम्बर 2000 को उन्होंने पहले मुख्यमंत्री की शपथ ली। वे 29 अक्टूवर 2001 तक वे राज्य के मुख्यमंत्री रहें। स्वभाव में मृदु भाषी और सरल व्यक्तित्व के स्वर्गीय स्वामी का जीवन सादगी भरा रहा।\nउनकी मृत्यु पर मुख्यमंत्री विजय बहुगुणा सहित संसदीय कार्यमंत्री डा. इंदिरा हदयेश पाठक नेता प्रतिपक्ष अजय भट्ट, नेता बसपा हरिदास, नेता यूकेडी प्रीतम सिंह पंवार, पंचायती राज मंत्री प्रीतम सिंह, कृषि मंत्री हरक सिंह रावत, खेल मंत्री दिनेश अग्रवाल, राजस्व मंत्री यशपाल आर्य, विधायक नवप्रभात, मदन कौशिक, हरबंश कपूर, बंशीधर भगत, बिशन सिंह चुफाल,विजया बड़त्थ्वाल, प्रेम चंद्र अग्रवाल सहित विधान सभा उपाध्यक्ष अनुसुया प्रसाद मैखुरी व विधान सभा अध्यक्ष गोविन्द सिंह कुंजवाल ने विधान सभा में शोक संवेदना व्यक्त करते हुए उन्हें श्रद्धांजलि अर्पित की।सदन में दो मिनट के शोक प्रकट करने के बाद बुधवार को विधान सभा की कार्यवाही कल तक के लिए स्थगित कर दी गई। संसदीय कार्यमंत्री डा. इंदिरा हृदयेश पाठक ने स्वर्गीय स्वामी के निधन पर मुख्यमंत्री की ओर से तीन दिवसीय राजकीय शोक की घोषणा की।\nप्रस्तुतकर्ता Devbhoomi Media पर 10:10 pm


अदरक के औषधीय गुण Adrak Ke Fayde In Hindi Language - Balo Ke Liye\nJuly 27, 2012 डॉ सरूप पटेल जडी, बूटी एवं अनाज के गुण 5\nअदरक के औषधीय गुण Adrak Ke Fayde Hindi Me – Ginger Benefits In Hindi\nAdrak In English Is Called “Ginger”. आप सभी अदरक से अच्छी तरह परिचित होंगे, विशेष रूप से अदरक वाली चाय के रूप में. चाय में अदरक पद जाय तो उसका स्वाद लाजवाब हो जाता है. वास्तव में यह एक अमृत के सामान है. इसके अनगिनत फायदे हैं और इन्ही कुछ के बारे में हम आपको यहाँ अवगत कराएँगे.\nAdrak (Ginger) Khane Ke Fayde Kai Hain Vishesh Roop Se Balo Ke Liye. Adrak Ki Chai For Weight Loss and Benefits For Cough. Yahan Par Adrak Ke Kai Fayde Diye Gaye hai-\nभोजन को स्वादिष्ट व सुपाच्य बनाने के लिए अदरक का उपयोग आमतौर पर हर घर मे किया जाता हैं । वैसे तो यह सभी प्रदेशों में पैदा होता है, लेकिन अधिकांश उत्पादन कैरल राज्य में किया जाता है । यह सूखी और गीली दोनों अवस्थाओं में मिलता है ।\nशुष्क अवस्था में इसे सोंठ या शुंठी तथा गीली (आर्द्र) अवस्था में आद्र्क या अदरक के नाम से जाना जाना है ।गीली मिट्टी में दबाकर रखने से यह अगले काफी समय तक ताजा बना रहता है । इसका कंद हल्का पीलापन लिए, बहुखंडी और सुगंधित होता हैं |\nसंस्कृत – आद्र्क । हिंदी – अदरक । मराठी –आले । गुजराती-आदु । बंगाली – आदा | अंग्रेजी –जिंगर रूट (Ginger root) लेटिन-जिंजिबर आफिशिनेल (Zingiber officinale)\nअदरक के गुण Adrak Ke Gun\nअदरक में अनेक औषधीय गुण होने के कारण आयुर्वेद में इसे महा –औषध माना गया है।यह गरम, तीक्ष्ण- भारी, मलभेदक, पाक में मधुर, भूख बढ़ाने वाला, पाचक, चरपरा, रुचिकारक, त्रिदोषमुक्तयानी वात, पित्त और कफ नाशक होता है ।\nवैज्ञानिक मतानुसार अदरक की रासायनिक संरचना में 80 प्रतिशत भाग जल होता है, जबकि सोंठ में इसकी मात्रा लगभग 10 प्रतिशत होती है । इसके अलावा स्टार्च 53 प्रतिशत, प्रोटीन 12.4 प्रतिशत, रेशा (फाइबर) 7.2 प्रतिशत, राख 6.6 प्रतिशत, तात्त्विक तेल (इसेन्सियल ऑइल) 1.8 प्रतिशत तथा ओथियोरेजिन मुख्य रूप से पाए जाते हैं ।\nसोंठ में प्रोटीन्स, नाइट्रोजन, अमीनो एसिड्स, स्टार्च, ग्लूकोज, सुक्रोस, फ्रुक्टोस, सुगंधित तेल, ओलियोरेसिन, जिंजीबरिन, रेफीनीस केल्शियम, विटामिन बी और सी, प्रोटिथीलिट एन्जइम्स और लोहा भी मिलते हैं । प्रोतिथीलित एंजाइम के कारण ही सोंठ कफ हटाने व पाचन संस्थान में विशेष गुणकारी सिद्ध हुई है ।\n☑ अपस्कार मिरगी– गला रूध कर आवाज निकलना, बेहोशी, दात भिंच जाना, पीड़ा आदि की स्थिति में 25 ग्राम अदरक का रस निकालकर कुछ गर्म करके रोगी व्यक्ति को पिलाना चाहिये।\n☑ बहुमूत्र- अदरक के रस में मिश्री मिलाकर सेवन कराने से बहुमूत्र में लाभ होता है। हृयद शूल या छाती की पीड़ा भी शान्त हो जाती है।\n☑ हैजा- अदरक के रस में अर्कमूल व कालीमिर्च पीछकर गोलियां बनाकर सेवन करना लाभकर रहता हैं।\n☑ जलोदर– पेट में पानी भर जाने से अदरक के 10 ग्राम रस में पुराना गुड़ 20 ग्राम की मात्रा में प्रातः साय कुछ दिनों तक नियमित लेने से जलोदर रोग समाप्त हो जाता है। किन्तु पथ्य में रोगी को केवल बकरी का दूध देना चाहिये।\n☑ स्वर भंग- अदरक में छेद करके उसमें 1 रत्ती हींग रखकर कपड़े में लपेटकर भूभल में भून लें। गन्ध आने पर चने के आकार की गोलियाॅ बनाकर धीरे धीरे चूसते रहें।\n☑ वमन- वमन होने की स्थिति में अदरक के रस में समान मात्रा में प्याज का रस मिलाकर पिलाना चाहिये।\n☑ जुकाम- यदि जाड़े की ऋतु में भयंकर जुकाम हो रहा हो जिसके कारण गला रूध गया हो तो अदरक का रस 10 ग्राम में शहद मिला गर्म कर रोगी को दिन में 2-3 बार दें, लाभ होगा।\n☑ इन्लूएंजा पर – इन्लूएंजा के ज्वर में एक चाय के चम्मच भर अदरक का रस और उतनी ही शहद एक ही साथ मिलाकर देने से निश्चित ही लाभ होता है। यह औषधि सूखी या बलगम युक्त खांसी में लाभप्रद है।\n☑ भूख बढाने के लिये – खाने से पुर्व नमक के साथ अदरक खाने से भूख बढ़ती है। और मुह का जायजा ठीक होता है। सोंठ का चूर्ण भी भोजन के साथ या भोजन से पूर्व फाकना लाभदायक होता है।\n☑ खांसी की औषधि – अदरक का रस 12 ग्राम सेधा नमक 125 मिलिगाम शहद2ग्राम काली मिर्च को बारीक पीसकर अदरक के रस में मिला दें। तत्पश्चात उसमें शहद डालकर अच्छी तरह फेट डाले। इसे सुबह शाम थोड़ा थोड़ा कुछ दिनों तक चाटने से खासी दूर होती है। स्मरण रहे कि इस उपचार के समय कोई स्निग्ध वस्तु खाकर जल न पियें ऐसा करने से लाभ के बजाय हानि सम्भव है।\n☑ प्रसव के बाद की पुष्टई – औरतो के लिए सोठ अमृत तुल्य है। प्रसव के बाद की कमजोरी को दूर करने के लिए माताओं को सौठ का पाक खिलाया जाता है। यह पाक सौभाग्य शुंठी पाक के नाम से बाजारों में भी बिकता है। इसके प्रयोग से प्रसूती के शरीर के समस्त विकार निकल जाते है। और उसका शरीर बलवान हो जाता है। इससे दूध की शुद्धि और वृद्धि भी होती है।\n☑ मंदाग्नि में – पहले आधा किलो अदरक अच्छी तरह उबाल ले। फिर उसे छीलकर पीस लें और उसमें 100 ग्राम हल्दी पीसकर मिला दे। इसके बाद इसमें सेर भर पुराना गुड़ मिलाकर रख दे। इस औषिधि को प्रतिदिन 3-3 ग्राम की मात्रा में लेने से अग्नि दीप्त होती है। और शक्ति बढ़ती है तथा साथ ही खासी भी दूर हो जाती है।\n☑ भूख कम लगने पेट की गैस भोजन के प्रति अरूचि कब्ज जीभ व गले में बलगम चिपटने की स्थिति मे लगभग5ग्राम अदरक महीन काटकर आवश्यकतानुसार नमक डालकर एक डेढ सप्ताह तक प्रतिदिन सेवन करे।\n☑ चोट लगने पर – अदरक पीसकर गर्म कर ले। इसकी दर्द वाले स्थान पर लगभग आधा इंच (मोटाई) लेप करके पट्टी बाधे लगभग2घन्टे पश्चात लेप को हटाये व सरसों का तेल लगाकर सेक लें। इस प्रक्रिया को लाभ हाने पर प्रतिदिन करे।\n☑ अपच- भोजन के उपरान्त अदरक व नीबू के रस में सेधानमक मिलाकर प्रातः-शाम पीते रहने से अपच दूर हो जाती है। और भूख खूब लगती है।\n☑ कान का दर्द- अदरक का रस किचित गर्म करके कान में डालने से कान का दर्द तुरन्त समाप्त हो जाता है।\n☑ दन्तशूल– दातो में दर्द होते समय अदरक के टुकड़े दातो के बीच में दबाकर रखने से दातो का दर्द समाप्त हो जाता है।\n☑ सन्निपातिक ज्वर- अदरक का रस में त्रिकुटा व सेधानमक मिलाकर देने से गले में घिरा हुआ कफ निकल जाता है। जिससें रोगी को आराम मिल जाता है।\n☑ न्यूमोनिया- अदरक के रस में 2-1 वर्ष पुराना घृत व कपुर मिलाकर गर्म करके लेप करना तत्काल लाभ करता है।\n☑ अम्लपित– अदरक के रस2ग्राम में अनार का रस5ग्राम मिलाकर देने से अम्लपित्त ठीक हो जाता है।\n☑ अजीर्ण- कुछ दिनों तक अदरक का रस सेवन करते रहने से अजीर्ण में लाभ होता है। और भूख खुलकर लगने लगती है।\n☑ नेत्र रोग– अदरक को जलाकर उसकी राख बारीक पीसकर रख ले। यह राख नेत्रांजन करनंे से नेत्रों में ढलका जाना, जाला पड़ना आदि रोग दूर हो जाते है।\n☑ सन्निपात – सन्निपात के कारण जब शरीर एकदम ठंडा पड़ जाये तब अदरक के रस में थोड़ा सा लहसुन का रस मिलाकर रोगी शरीर पर मर्दन करने से उसमें फिर से गर्मी लौट आने की संभावना रहती है।\n☑ गृध्रसी, जंघा, कटि, बेदना- की स्थिति में अदरक के रस में शुद्ध ताजा घी मिलाकर पीना हितकर होता है।\n☑ गैस टृबल, मंदाग्नि– कटि हुई अदरक में नमक छिड़ककर दिन में कई बार थोडी थोड़ी खाते रहने से अपान वायु निकलती है। शरीर का भारीपन समाप्त हाता है। चित्त प्रसन्न रहता है। और खूब भूख लगती है।\n☑ सिर दर्द- सिर में दर्द या शरीर के जोड़ों (संधि स्थलो) में किसी भी कारण से पीड़ा होने पर अदरक के रस में सेंधानमक या हिगं मिलाकर मालिश करनी चाहिऐ।\n☑ नाप जाना, नाभि हटना और अतिसार– अदरक के रस में कपड़ा भिगो-भिगोकर नाभि पर प्रति 15 मिनट बाद बदलते हुए रखें। अतिसार रूक जाता है और नाभि यथास्थान बैठ जाती है।\n☑ आधासीसी का दर्द- रोगी व्यक्ति को चारपाई पर कुछ नीचा सिर करके सीधा लिटा दे। उसके बाद जिधर के हिस्से में दर्द हो उधर नासाछिद्र में अदरक का रस, मधु व जल समान मात्रा में मिलाकर 2-3 बूदे टपकाये। 3-4 बार ऐसा करने से लाभ हो जायेगा, दवा मस्तिष्क में अवश्य पहुच जानी चाहिए।\n☑ प्रतिश्यामा (जुकाम)– अदरक5ग्राम, मिश्री 10 ग्राम, कालीमिर्च 10 नग इनका 200 ग्राम जल में काढ़ा बनाकर चैथाई (1/4 भाग) शेष रहने पर पीवें।\n☑ अंड वृद्धि- वायुकार के कारण यदि अंडकोष बढ़ जाये तो अदरक के रस में शहद मिलाकर प्रतिदिन लगभग 40 दिन तक सेवन करे।\n☑ हिचकी : सभी प्रकार की हिचकियों में अदरक की साफ की हुई छोटी डली चूसनी चाहिए । एक कप दूध को उबालकर उसमें आधा चम्मच सोंठ का चूर्ण डाल दें और ठंडा करके पिलाएँ |\n☑ पेट दर्द : अदरक और लहसुन को बराबर की मात्रा में पीसकर एक चम्मच की मात्रा में पानी से सेवन कराएं ।\nपिसी हुई सोंठ, सेंधानमक और हींग बराबर की मात्रा में मिलाकर आधा चम्मच की मात्रा में गर्म पानी के साथ खिलाएं ।\n☑ मुंह की दुर्गघ : एक गिलास गर्म पानी में दो चम्मच अदरक का रस मिलाकर दिन में 2-3 बार कुल्ले कराएं।\n☑ जोड़ों का दर्द : अदरक का रस गुनगुना गर्म करके इससे मालिस करे|\n☑ लकवा : घी में उड़द की दाल भूनकर, इसकी आधी मात्रा में गुड़ और सोंठ इसमें मिलाकर पीस लें| इसे दो चम्मच की मात्रा में3बार खिलाए|\nअदरक के हानिकारक प्रभाव adrak ke nuksaan\nअदरक की तासीर गर्म होने के कारण जिन्हें ग्रीष्म ऋतु में गर्म प्रकृति का भोजन न पचता हो, कुष्ट, पीलिया, रक्तपित्त, व्रण, ज्वर, शरीर से रक्तस्राव की स्थिति, मूत्रकच्छ्, दाह जैसी बीमारियों में इसका सेवन नहीं करना चाहिए।\nआज आपने जाना अदरक के औषधीय गुण Adrak Ke Fayde Hindi Me – Ginger Benefits In Hindi. इन फायदों को आप अपने नित्य जीवन में अपनाकर, इस आयुर्वेदिक औषधि को आप धन्यवाद देंगे .\nइन्लूएंजा का घरेलू इलाज\nभूख बढाने के लिये\nअरबी, घुईया के7औषधीय गुण Arbi Ke Fayde Hindi Me


UP: CM आवास के बाहर आत्मदाह की कोशिश, BJP विधायक पर गैंगरेप का आरोप - woman attempted suicide outside cm residence alleging raped by bjp mla kuldeep sengar - AajTak\nयुवती ने आरोप लगाया है कि कुलदीप सिंह सेंगर ने करीब साल भर पहले अपने गुर्गों के साथ उसका गैंगरेप किया. युवती के मुताबिक, उसने पुलिस से विधायक के खिलाफ शिकायत भी की, लेकिन अब तक कोई कार्रवाई नहीं हुई.\nयुवती ने बीजेपी विधायक पर लगाया रेप का आरोप\nशिवेंद्र श्रीवास्तव [Edited by: आशुतोष]\nलखनऊ, 08 अप्रैल 2018, अपडेटेड 15:17 IST\nउत्तर प्रदेश में एक युवती ने उन्नाव से BJP विधायक कुलदीप सिंह सेंगर पर रेप का आरोप लगाते हुए रविवार को लखनऊ में CM आवास के बाहर परिवार सहित आत्मदाह की कोशिश की. किसी तरह पुलिस ने युवती को आत्मदाह करने से रोका.\nयुवती ने आरोप लगाया है कि कुलदीप सिंह सेंगर ने करीब साल भर पहले अपने गुर्गों के साथ उसका गैंगरेप किया. युवती के मुताबिक, उसने पुलिस से विधायक के खिलाफ शिकायत भी की, लेकिन अब तक कोई कार्रवाई नहीं हुई. उल्टे शिकायत करने के बाद उसे और उसके परिवार को धमकियां मिलने लगीं.\nयुवति ने बताया कि अपने साथ हुए कुकर्म के बाद वह अपने पिता के पास दिल्ली चली गई थी. लेकिन4तारीख को जब वह इसी के सिलसिले में पिता के साथ वापस आई तो विधायक के गुर्गों ने उसके पिता के साथ मारपीट की.\nआखिरकार विधायक की गुंडई से तंग आकर पूरा परिवार आज लखनऊ में मुख्यमंत्री आवास के बाहर धरने पर बैठ गया, जहां युवती ने आत्मदाह की कोशिश की. पुलिस ने किसी तरह युवती को काबू में किया और पूरे परिवार को गौतम पल्ली थाने ले गई.\nयुवती ने थाने के बाहर भी दोबारा आत्मदाह की कोशिश की, हालांकि पुलिसकर्मियों ने उसे फिर से बचा लिया. युवती ने कुलदीप सिंह सेंगर और उसके भाई पर जान से मारने की धमकी देने का भी आरोप लगाया है.\nयुवती ने पुलिस पर भी मामले की लीपापोती करने का आरोप लगाते हुए कहा कि पुलिस ने उसकी शिकायत में से विधायक का नाम हटा दिया. युवती अपनी शिकायत लेकर CM योगी आदित्यनाथ के पास भी गई थी, लेकिन वहां भी उसे कोई मदद नहीं मिली. फिलहाल पुलिस ने युवती सहित पूरे परिवार को थाने में रखा हुआ है और मामले की जांच में जुट गई है.\nविकास का पोस्टमॉर्टमः शरीर के आर-पार हुई3गोलियां, ज्यादा खून बहने से\nएनकाउंटर के बाद किस तरह की होती है जांच, SC ने 2014 में दिया था ये\nगैंगस्टर विकास दुबे का अंतिम संस्कार, पत्नी और करीबी रहे मौजूद\nविकास दुबे एनकाउंटर पर SC में याचिका, पुलिस पर एक्शन की मांग


अकेली महिलाओं की पहली स्पेसवॉक बनी ऐतिहासिक पल! | CurrentKids\nअकेली महिलाओं की पहली स्पेसवॉक बनी ऐतिहासिक पल!\nख़बर: अंतरिक्ष यात्री क्रिस्टीना कोच और जेसिका मीर ने कुछ मरम्मत कार्य करने के लिए अंतर्राष्ट्रीय अंतरिक्ष स्टेशन (आईएसएस) के बाहर कदम रखकर,इतिहास रच दिया। यह अब तक की पहली स्पेसवॉक थी जिसमें सिर्फ़ महिलाएं थी।\nस्पेसवॉक क्या है? जब कोई अंतरिक्ष यात्री अंतरिक्ष में किसी वाहन से बाहर निकलता है, तो उसे स्पेसवॉक के रूप में जाना जाता है; यह चलना कम और अंतरिक्ष में तैरना अधिक है। एक स्पेसवॉक के दौरान, अंतरिक्ष यात्री अपने अंतरिक्ष यान और उपकरणों की मरम्मत कर सकते हैं, नए उपकरणों का परीक्षण कर सकते हैं और यहां तक कि विज्ञान के प्रयोग भी कर सकते हैं! क्या आप जानते हैं कि स्पेसवॉक का प्रशिक्षण करने के लिए अंतरिक्ष यात्री एक बड़े स्विमिंग पूल में पानी के नीचे चलने का या वर्चुअल रियलिटी हेलमेट का इस्तेमाल करने का अभ्यास करते हैं!\nक्या उन्हें वे बिग स्पेससूट पहनने की ज़रूरत है? बिल्कुल है! स्पेससूट अंतरिक्ष यात्रियों को अंतरिक्ष में सुरक्षित रखते हैं- उन सूट में सांस लेने के लिए ऑक्सीजन होती है और पीने के लिए पानी । साथ ही यह अंतरिक्ष यात्री को सुरक्षा टेथरों (जैसे रस्सियां) का उपयोग करके अंतरिक्ष यान से जुड़े रहने में मदद करता है, जिसका एक छोर अंतरिक्ष यात्री के सूट से जुड़ा होता है और दूसरा छोर अंतरिक्ष यान से। इसके बिना, अंतरिक्ष यात्री अंतरिक्ष में दूर बह सकता है क्योंकि वहाँ गुरुत्वाकर्षण नहीं है!\nवास्तव में, अंतरिक्ष यात्रियों को अपने उपकरणों को अपने स्पेससूट में सुरक्षित रखना होता है ताकि उन्हें अंतरिक्ष में खो जाने से रोका जा सके!\nक्यों खास थी ये स्पेसवॉक? आईएसएस के बाहर 200 से अधिक स्पेसवॉक हो चुकी हैं। ज्यादातर स्पेसवॉक पुरुष अंतरिक्ष यात्रियों या पुरुष और महिला अंतरिक्ष यात्रियों ने साथ में की हैं। लेकिन ये पहली वॉक हैं जिसमें सिर्फ़ महिलाएं थी!\nसोच रहे हैं कि उन्हें क्या काम था? इन दोनों को एक ख़राब बैटरी चार्जर को बदलना था जो आईएसएस पर बिजली की आपूर्ति के लिए महत्वपूर्ण है। उनका मिशन7घंटे 17 मिनट तक चला जिसके दौरान उन्होंने राष्ट्रपति डोनाल्ड ट्रम्प के साथ संक्षिप्त बातचीत भी की।\nनासा द्वारा जारी इस वीडियो में महिलाओं को काम करते दिखाया गया है।\nइस ऐतिहासिक स्पेसवॉक की मूल रूप से मार्च में योजना बनाई गई थी लेकिन इसे रद्द करना पड़ा क्योंकि अंतरिक्ष स्टेशन पर केवल एक मध्यम आकार का सूट उपलब्ध था।\nयह सुनिश्चित करने के लिए कि ऐसा दोबारा न हो, नासा ने नए स्पेससूट डिज़ाइन किए हैं जो हर मानव शरीर के लिए फिट हैं। यह 2024 आर्टेमिस मिशन को ध्यान में रखते हुए बनाया गया है जिसके तहत पहली बार कोई महिला चंद्रमा पर चलेगी।\nमजेदार तथ्य: 1984 में, अंतरिक्ष यात्री स्वेतलाना सवित्सकाया अंतरिक्ष में चलने वाली पहली महिला बनी।\nजेसिका मीर, क्रिस्टीना कोच\nफ़ोटो: नासा। स्पेसटैकएशिया\nTags: अकेली महिलाओं की स्पेस वॉक, अंतर्राष्ट्रीय अंतरिक्ष स्टेशन, आईएसएस, नासा\nखगोल वैज्ञानिकों को 100 प्रकाश वर्ष दूर संभावित रूप से रहने योग्य दुनिया के वातावरण में जल वाष्प मिली। जीवन के संकेत?\nनासा के मून मिशन से मिली5तकनीकें जो हर दिन आती है हमारे काम\nचंद्रमा के दक्षिणी ध्रुव पर पहुँचने वाले भारत के चंद्रयान-2मिशन में हुई देरी। इस रोमांचक मिशन के बारे में सब कुछ पढ़ें\nअपोलो 11 मिशन 50 साल पहले चंद्रमा पर उतरा था। इसके बारे में और भविष्य के चंद्रमा मिशन्स के बारे में जानें।\nउल्का विस्फ़ोट? भगवान बचाए, आग के विशाल गोले!\nस्पेसएक्स ने अंतर्राष्ट्रीय अंतरिक्ष स्टेशन (आईएसएस) के साथ पहला वाणिज्यिक अंतरिक्ष यान बनाया


DC vs PBKS, Dream 11 Tips : दिल्ली और पंजाब की भिड़ंत, ओपनर को बनाया कप्तान तो मिल सकते हैं ज्यादा अंक - sarkariiresult.in : Sarkari Results, Latest Online Form | Result 2021, Sarkari Result Info\nDC vs PBKS, Dream 11 Tips : दिल्ली और पंजाब की भिड़ंत, ओपनर को बनाया कप्तान तो मिल सकते हैं ज्यादा अंक\nनई दिल्ली. दिल्ली कैपिटल्स और पंजाब किंग्स के बीच आईपीएल के मौजूदा सीजन (IPL-2022) का 64वां मैच सोमवार यानी 16 मई को खेला जाना है. यह मैच नवी मुंबई के डीवाई पाटिल क्रिकेट स्टेडियम में आयोजित किया जाएगा. दोनों ही टीमों के लिए यह मैच बेहद अहम है क्योंकि इससे प्लेऑफ की उम्मीदों को मजबूती मिलेगी. जो भी टीम हारेगी, उसके लिए राह और मुश्किल हो जाएगी.\nदिल्ली कैपिटल्स की कमान विकेटकीपर बल्लेबाज ऋषभ पंत के पास है जबकि पंजाब की कप्तानी मयंक अग्रवाल संभाल रहे हैं. दिल्ली के अभी तक के सफर की बात करें तो टीम ने 12 में से6मैचों में जीत दर्ज की है. टीम फिलहाल बेहतर नेट रन रेट के चलते 5वें स्थान पर है. वहीं, पंजाब को भी 12 में से6में जीत नसीब हुई है लेकिन उसका नेट रन रेट दिल्ली से खराब है. अगर टीम अच्छे अंतर से मुकाबला जीतती है तो टॉप-4 में भी जगह बना सकती है क्योंकि फिलहाल नंबर-4 पर मौजूद रॉयल चैलेंजर्स बैंगलोर का नेट रन रेट माइनस में है. उसने 13 में से7मैच जीते हैं.\nइसे भी देखें, दिल्ली और पंजाब की भिड़ंत, पिच किसका साथ देगी? जानें- वेदर रिपोर्ट\nदिल्ली और पंजाब के बीच सीजन का पिछला मुकाबला मुंबई के ब्रेबॉर्न स्टेडियम में खेला गया था. तब दिल्ली ने9विकेट से जीत दर्ज की थी. पंजाब की पारी महज 115 रन पर समेटकर दिल्ली ने 10.3 ओवर में ही लक्ष्य हासिल कर लिया. डेविड वॉर्नर ने 30 गेंदों पर 60 रन की नाबाद पारी खेली और 10 चौके, 1 छक्का जड़ा. कुलदीप यादव, खलील अहमद, अक्षर पटेल और ललित यादव को 2-2 विकेट मिले थे. आइए जानते हैं, इस मैच के लिए फैंटेसी लीग में आप किन-किन खिलाड़ियों पर दांव लगा सकते हैं.\nदिल्ली के ओपनर डेविड वॉर्नर को फैंटेसी लीग के लिए अपनी प्लेइंग-XI में शामिल किया जा सकता है. वॉर्नर ने पिछले5में से2मैचों में अर्धशतक जड़े हैं. वह दिल्ली के लिए टॉप रन स्कोरर भी हैं. पंजाब के ओपनर शिखर धवन भी कमाल का प्रदर्शन कर रहे हैं और उन्होंने 12 मैचों में कुल 402 रन बनाए हैं. ऑलराउंडर की बात करें तो लियाम लिविंगस्टोन को छोड़ा नहीं जा सकता है. वह मौजूदा सीजन में पंजाब के लिए सबसे ज्यादा रन बनाने वाले दूसरे खिलाड़ी हैं. उनके अलावा मिचेल मार्श भी लय में नजर आ रहे हैं. गेंदबाजों में कागिसो रबाडा और कुलदीप यादव को भी आप इलेवन में शामिल कर सकते हैं.\nबल्लेबाज- शिखर धवन, डेविड वॉर्नर (कप्तान), मयंक अग्रवाल और भानुका राजपक्षा\nऑलराउंडर- रोवमैन पॉवेल, मिचेल मार्श और लियाम लिविंगस्टोन (उप-कप्तान)\nगेंदबाज- कुलदीप यादव, कागिसो रबाडा और राहुल चाहर\nTags: Cricket news, DC vs PBKS, Delhi Capitals, Dream 11 team prediction, IPL 2022, Punjab Kings\nFIRST PUBLISHED : May 16, 2022, 13:36 IST\nCategory: Course Tags: david warner, DC vs PBKS Team Prediction, delhi capitals vs punjab kings, Delhi vs Punjab, dream 11 Team Prediction, Fantasy League Team Prediction, ipl 2022, IPL DC vs PBKS, Liam Livingstone, दिल्ली कैपिटल्स बनाम पंजाब किंग्स लाइव स्कोर\n← Retail Management Courses | Details, Admission, Eligibility, Colleges, Fees, Career and Salary 10 Lines on Child Labour for Students and Children in English →


आयुष्मान खुराना अगली फिल्म में सारा अली खान को करेंगे रोमांस? पढ़ें डिटेल्स... - DesiMartini\nअपडेट: नवंबर 14, 2020 02:25 IST\nआयुष्मान खुराना इस समय अपने होमटाउन चंडीगढ़ में, अपनी अगली फिल्म ‘चंडीगढ़ करे आशिक़ी’ का शूट करने में बिज़ी हैं। अपने सोशल ड्रामा और सामाजिक कॉमेडीज़ के लिए फेमस आयुष्मान, अपनी अगली फिल्म में एक क्रॉस-फंक्शनल एथलीट का किरदार निभा रहे हैं और वाणी कपूर को रोमांस करते दिखेंगे। लेकिन अब लग रहा है कि आयुष्मान अपनी फिल्मों की दिशा थोड़ी सी बदलने वाले हैं। रिपोर्ट्स की मानें तो, आयुष्मान ने एक रोमांटिक-कॉमेडी फिल्म साइन की है, जिसके पीछे उनके ‘बाला’ प्रोड्यूसर दिनेश विजन भी हैं।\nमिड डे की एक रिपोर्ट के मुताबिक, इस फिल्म में आयुष्मान, सारा अली खान को रोमांस करते दिखेंगे। एक सूत्र ने बताया, ‘ये देखते हुए कि फिल्म में आयुष्मान खुराना लीड कर रहे हैं, इस फिल्म में- हालांकि फिल्म एक रॉम-कॉम है- मगर साथ ही इसमें एक महत्वपूर्ण मैसेज भी होगा। सारा ने कुली नं 1 की प्रोमोशन्स खत्म कर ली हैं और जल्द ही अतरंगी रे का शूट शुरू करेंगी। दूसरी तरफ, चंडीगढ़ करे आशिक़ी के बाद, आयुष्मान अनुभव सिन्हा की अगली फिल्म पर काम करेंगे और फिर इस फिल्म पर काम करेंगे। इस प्रोजेक्ट को लेकर आखिरी दौर की बातचीत चल रही है।’\nबताया जा रहा है कि ये फिल्म अगले साल फ्लोर्स पर होगी। हालांकि इस बारे में कोई ऑफिशियल अनाउंसमेंट नहीं की गई है लेकिन हम उम्मीद कर रहे हैं कि ये रिपोर्ट्स सच निकलेंगी। आखिर कौन आयुष्मान और सारा को एकसाथ नहीं देखना चाहेगा?\nसारा अली खान Ayushmann Khurrana दिनेश विजन\nसुशांत करने वाले थे सारा अली खान को प्रोपोज\nआयुष्मान अपनी ऑनस्क्रीन दादी सुरेख सीकरी के लिए कर रहे हैं दुआ\n'ड्रीम गर्ल' डायरेक्टर राज शांडिल्य को कोरोना


द्विआधारी विकल्प में ज़रेबंद सट्टेबाजी रणनीति, इंडिया\nएक दूसरे से मुद्रा जोड़े का सहसंबंध क्या है, MT4 के लिए सहसंबंध तालिका और संकेतक, साथ ही साथ कि क्या मुद्रा जोड़े के सहसंबंध पर कमाई संभव है और इन आंकड़ों के साथ काम करने के लिए रणनीतियों - हमारे ब्लॉग पर इस लेख में इस सब के बारे द्विआधारी विकल्प में ज़रेबंद सट्टेबाजी रणनीति में पढ़ें। स्काइप में चैट करें; चौबीसों घंटे टेलीफ़ोन हॉटलाइन; समर्थन और अन्य समर्थन विकल्प।\nअसेंबली के बाद, उपरोक्त वर्णित गैर-परिवर्तनीय संरचना के रूप में उत्पाद को उसी तरह चित्रित किया जाता है। अब जब अमेरिकी मशीन एक ही राशि में पैसे मुद्रण, अमीर और बुद्धिमान लोगों के बीच बंद कर दिया राय है कि वे, अगले 10 वर्षों में नए बाजारों का जन्म द्विआधारी विकल्प में ज़रेबंद सट्टेबाजी रणनीति नहीं किया जाएगा के बाद से दुनिया बस नहीं इस उपकरण पर उपलब्ध हो जाएगा के हैं। 2018 में बाजार स्टार्टअप मना कर दिया। संकट और शोधन क्षमता के लिए कहने के लिए।\nजल्दी 2015 में, संकट हो गया है नष्ट कर दिया, मेरे छोटे से व्यवसाय के लिए ऑनलाइन स्टोर घरेलू रोबोटिक्स. रखने के लिए बर्दाश्त भर्ती मैं नहीं कर सकता और द्विआधारी विकल्प में ज़रेबंद सट्टेबाजी रणनीति करने के लिए शुरू लगता है कि क्या करने के लिए अगले. मैं चाहता था कि में विकसित करने के लिए डिजिटल और मैं एक मजबूत में विशेषज्ञता ई-कॉमर्स, और मेरे भाई और साथी — वेब विकास में. तो विचार है बनाने के लिए एक संयुक्त डिजिटल व्यापार. 27 अप्रैल, 2015, हम खोला “स्टूडियो के भाइयों Tyrnovykh” है, जो में विशेषज्ञता प्राप्त डिजाइन और विकास के ऑनलाइन स्टोर है ।। सदस्यता और सदस्यता बेचें - मुझे यह महसूस करने में एक पल लगा कि सदस्यता और सदस्यता कार्यक्षमता EDD में है, लेकिन मैं आखिरकार एक्सटेंशन के तहत स्थित था। इसलिए, आपको भुगतान करना होगा आवर्ती भुगतान, और संभावित रूप से प्रतिबंधित सामग्री प्रो सदस्य छूट विस्तार। यदि आप मासिक या साप्ताहिक भुगतान एकत्र करते समय अपनी कुछ सामग्री (जैसे वीडियो कोर्स) को छिपाने के बारे में सोच रहे हैं तो मैं दोनों को मिलाने की सलाह दूंगा।\nनकद हमेशा लाभ नहीं है। नकदी प्रवाह किसी भी वित्तीय संचालन के लिए आवश्यक है, ताकि आपके निवेश आदेश को कामयाब करने में नकदी की जरूरत है याद है। जबकि यह अच्छा कुछ नकदी पुनर्निवेश या अपने लाभ में से कुछ खर्च करने में सक्षम होने के लिए, आप भी हमेशा सकारात्मक में अपने बैंक खाते संतुलन बनाए रखने के लिए इतना है कि आप द्विआधारी विकल्प में ज़रेबंद सट्टेबाजी रणनीति बिलों का भुगतान और अपने दैनिक खर्च संभाल कर सकते हैं सुनिश्चित किया जाना चाहिए। सुनिश्चित करें कि आप खर्चों कहीं तरल और सुरक्षित रहने वाले छह महीनों के आधे से एक वर्ष है सुनिश्चित करें।\nबाइनरी विकल्पों का तकनीकी विश्लेषण: विश्लेषण के प्रकार, द्विआधारी विकल्प में पतली हवा से बाहर पैसा\nबायनरी विकल्प श्रीनगर फरवरी 15, 2020\nक्या बिनोमो विनियमित है दिसम्बर 14, 2017\nएकाधिक समय सीमा विश्लेषण रणनीति जुलाई 8, 2018\nForex4 पर चर्चा जुलाई 13, 2020\nऑनलाइन ट्रेडिंग करके Binomo से पैसे कैसे कमाए मई 2, 2020


May 28, 2021 Written by StyleCraze\nशादी एक ऐसा पवित्र बंधन है जो दो लोगों को आपस में जोड़े रखता है। प्यार और नोंक-झोंक का यह रिश्ता जिंदगी भर चलता रहता है। वैसे तो पति-पत्नी के बीच नाराजगी ज्यादा दिन टिक नहीं पाती, लेकिन कभी-कभी खुद की छोटी सी लापरवाही के कारण इस प्यार भरे रिश्ते में भी खटास आ जाती है। नतीजा, हैप्पी मैरिड लाइफ को सैड मैरिड लाइफ बनने में देर नहीं लगती। ऐसे में पति-पत्नी के रिश्ते को मजबूत करने और शादी को खुशहाल बनाने के लिए स्टाइलक्रेज के इस लेख के जरिए हम साझा कर रहे हैं हैप्पी मैरिड लाइफ के कुछ टिप्स। तो हैप्पी मैरिज लाइफ के उपायों को जानने के लिए लेख को अंत जरूर पढ़ें।\nतो लेख की शुरुआत करते हैं हैप्पी मैरिज लाइफ टिप्स से।\nहैप्पी मैरिड लाइफ के टिप्स – Tips For Happy Married Life In Hindi\nसफल शादीशुदा जिंदगी के लिए क्या करें और क्या न करें – Do’s & Don’ts ForaSuccessful, Happy Marriage\nपति-पत्नी का रिश्ता एक वाहन के दो बराबर पहियों के समान होता है और जिंदगी के सफर को खुशी-खुशी सुगमता से काटने के लिए दोनों में आपसी तालमेल होना जरूरी है। ये एक ऐसा रिश्ता है जिसकी जगह दुनिया में कोई नहीं ले सकता है। इसलिए शादी के इस खास बंधन को प्यार से सींचने के साथ ही कुछ बातों को ध्यान में रखना भी जरूरी है। ऐसे में नीचे लेख में शादीशुदा जिंदगी को खुशहाल बनाने के बेहतरीन टिप्स दिए गए हैं। उम्मीद है इनकी मदद से आपको शादीशुदा जिंदगी को खुशहाल बनाने में मदद मिलेगी।\n1. एक-दूसरे का साथ एंजॉय करें\nएक शादीशुदा खुशहाल जिंदगी के लिए एक-दूसरे का साथ एंजॉय करना बेहद जरूरी है। समय के साथ अक्सर पति-पत्नी एक-दूसरे के लिए समय नहीं निकाल पाते हैं, जिसके चलते कई बार रिश्ते में बोरियत महसूस होने लगती है। ऐसे में साल में एक बार या फिर जब भी मन हो एक-दूसरे के लिए स्पेशल टाइम निकालें। इस दौरान कहीं घूमने जाएं, डिनर डेट पर जाएं, घंटों बैठकर बातें करें। आसान शब्दों में कहें तो एक दूसरे के लिए वक्त निकालें। ऐसा करने से आपके रिश्ते में प्यार और मजबूती बनी रहेगी।\n2. अच्छा व्यवहार करें\nऐसा कहा जाता है कि हमें दूसरों के साथ भी वैसा ही व्यवहार करना चाहिए जैसा हम दूसरों से खुद के लिए अपेक्षा रखते हैं। वहीं, शादी के बाद अक्सर पति-पत्नी एक-दूसरे को हल्के में लेने लग जाते हैं। ऐसा करने से आप कई बार अपनी सीमाएं लांघ जाते हैं, जिससे सामने वाले के मन को ठेस भी पहुंच सकती है। इसलिए हैप्पी मैरिड लाइफ बिताने की इच्छा रखते हैं तो एक-दूसरे से अच्छा व्यवहार करना शुरू कर दीजिए। ऐसा करने से आपके लाइफ पार्टनर को भी लगेगा की आपके मन में उनके लिए इज्जत है।\n3. ताकत बनें\nपति-पत्नी घर की उस नींव के समान होते हैं जिसके ऊपर परिवार रूपी आशियाना टिका होता है। इसलिए अगर नींव ही डगमगा जाए तो परिवार कभी नहीं संभल सकता। वहीं, कई बार जिंदगी में उतार-चढ़ाव भी आते हैं। ऐसे में पति-पत्नी को चाहिए की वो एक-दूसरे का सहारा बनें व एक-दूसरे को ताकत दें, ताकि इंसान अन्य समस्याओं से निपट सके। अगर पति-पत्नी में से कोई भी एक इंसान दूसरे के फैसलों को गंभीरता से नहीं लेता है तो इससे रिश्ते कमजोर होने लग जाते हैं। इसलिए, मुश्किल घड़ी में अपने पार्टनर की कमजोरी नहीं, बल्कि हिम्मत बनें।\n4. दिखावेपन से दूर रहें\nशादी के बाद के टिप्स में एक पॉइंट ये भी शामिल है कि पति-पत्नी को दिखावे से कोसों दूर रहना चाहिए। किसी को खुश करने के लिए आपको कम से कम अपने लाइफ पार्टनर के सामने दिखावा करने की जरूरत नहीं होनी चाहिए। ऐसा करने से आप ना सिर्फ उन्हें धोखे में रखेंगे व जब कभी भी आपकी वास्तविकता उजागर होगी उन्हें ठेस पहुंचेगी। इसलिए आप जो हैं जैसे भी हैं उनके सामने आईने की तरह साफ रहें। इसके अलावा, अन्य कपल्स से खुद के रिश्ते की तुलना न करें या किसी दूसरे कपल की तरह दिखावा न करें। इससे रिश्ते की सच्चाई खो जाएगी और बस दिखावा ही रह जाएगा।\n5. एक-दूसरे के दुख तकलीफों को समझें\nखुशहाल शादीशुदा जिंदगी के लिए खुशियों के साथ-साथ एक-दूसरे के गम भी बांटना जरूरी होता है। आपको पता होना चाहिए की आपका पार्टनर किन हालातों से गुजर रहा है। आपको उनकी दुख तकलीफों को समझना चाहिए। भले ही आप उनकी समस्याओं का समाधान न निकाल पाएं, लेकिन आपका मोरल सपोर्ट भी उन्हें परेशानियों का सामना करने की हिम्मत दे सकता है।\n6. प्यार व रोमांस बरकरार रखें\nहैपिली मैरिड लाइफ के लिए अन्य चीजें जितनी जरूरी हैं उतना ही जरूरी प्यार और रोमांस बरकरार रखना भी है। प्यार बरकरार रखने का सबका अपना-अपना तरीका हो सकता है। सही मायने में ये खुशहाल शादीशुदा जिंदगी के महत्वपूर्ण बिंदुओं में से एक है। इससे रिश्ते में नयापन और ताजगी बनी रहती है। इसलिए, जब भी वक्त मिले कहीं डिनर डेट प्लान करें। अगर बाहर नहीं जा सकते तो घर में ही फुर्सत के पल बिताएं, हो सके तो घर में ही डेट जैसा माहौल बनाएं। एक दूसरे को छोटे-छोटे सरप्राइज दें या वीकेंड में एक साथ बैठकर बातें करें। अपने सुख-दुख और परेशानियों को एक दूसरे से साझा करें।\n7. झूठ ना बोलें\nअगर आप चाहते हैं कि आपकी शादीशुदा जिंदगी खुशी-खुशी बीते तो अपने पार्टनर से झूठ बोलना बिल्कुल बंद कर दें। झूठ आपके अच्छे खासे प्यार भरे रिश्ते में लड़ाई-झगड़ा और नफरत के बीज बो सकता है। अगर आप झूठ बोलते हैं तो आपको हर बात याद रखनी होती है और सच को तो चाहे कितना भी छिपाया जाए, लेकिन कभी ना कभी वो सामने आ ही जाता है। वहीं, सच का पता चलने पर आपके पार्टनर के मन को ठेस पहुंच सकती है।\n8. वफादार रहें\nशादीशुदा खुशहाल जिंदगी के लिए एक-दूसरे के प्रति वफादार रहना बेहद जरूरी होता है। कई बार कुछ मनमुटाव के कारण या फिर अन्य कारणों के चलते लोग अपने पार्टनर से बेवफाई कर बैठते हैं, जिसका उन्हें बाद में गंभीर परिणाम भुगतना पड़ सकता है। ऐसा करने से आप न सिर्फ अपने पार्टनर की नजरों में अपनी इज्जत खो सकते हैं, बल्कि कई मामलों में तो यह आपके रिश्ते को तोड़ भी सकती है। इसलिए, रिश्ते में ईमानदारी जरूरी है।\n9. बहुत ज्यादा उम्मीदें ना रखें\nहैप्पी मैरिज लाइफ टिप्स का एक पॉइंट ये भी है कि आप किसी से भी ज्यादा उम्मीदें ना रखें चाहे वह आपका लाइफ पार्टनर ही क्यों ना हो। उम्मीदें अक्सर निराशा साथ लाती हैं। हर इंसान का स्वभाव, व्यवहार व सोचने का तरीका अलग-अलग होता है। जरूरी नहीं कि आप जिसकी बात की उम्मीद लगाए बैठे हों, सामने वाला भी वही सोच रहा है। ऐसे में उम्मीद टूटने पर आपको दुख हो सकता है और इसके लिए आप किसी और को दोष भी नहीं दे सकते। साथ ही दोनों ही एक दूसरे से पहल की उम्मीद लगाकर बैठे रह जाएंगे और बाद में सिर्फ निराशा ही हाथ लगेगी। इसलिए, उम्मीद कम और पहल ज्यादा करें।\n10. उनकी पसंद नापसंद का ध्यान रखें\nपति-पत्नी को एक-दूसरे की पसंद-नापसंद का पता होना चाहिए। इसमें आपके पार्टनर के खाने, पीने, पहनने से लेकर किस बात से उनका मूड खराब होता है, नाराज होने पर उन्हें कैसे मनाया जा सकता है, वगैरह-वगैरह सब कुछ शामिल होता है। इससे आपको आपके रिश्ते में बेवजह होने वाले झगड़ों से तो निजात मिलेगी ही साथ ही आप एक-दूसरे को और बेहतर तरीके से जान पाएंगे।\n11. एक-दूसरे को शुक्रिया कहना न भूलें\nअक्सर जो हमारी सबसे ज्यादा केयर करते हैं हम उन्हें टेकन फॉर ग्रांटेड ले लेते हैं। जिस वजह से कई बार रिश्तों में निराशा घर कर जाती है। इसलिए शादीशुदा जिंदगी को खुशहाल बनाने के लिए ये भी जरूरी है कि आप अपने पार्टनर को उनके प्रयासों के लिए शुक्रिया कहना भी ना भूलें। जैसे अगर वो आपके खराब मूड को ठीक करने के लिए आपकी पसंद का खाना बनाएं, आपके बिना कुछ कहे ही आपकी जरूरत का हर सामान रेडी रखें। ऐसे में आपका एक थैंक्यू आपके पार्टनर का दिन बना सकता है और उन्हें एहसास दिला सकता है कि आप उनकी कद्र करते हैं।\n12. पर्सनल स्पेस दें\nअगर आप चाहते हैं कि आपकी शादीशुदा जिंदगी में खुशहाली आपका रास्ता कभी न भूले तो एक-दूसरे को पर्सनल स्पेस देने की आदत डाल लें। जरूरी नहीं कि अगर आप दोनों लाइफ पार्टनर हैं तो आपको हर वक्त उनसे चिपके रहना है। ऐसा करने से कई बार आपके पार्टनर को आपसे खीज भी हो सकती है। वैसे तो पति-पत्नी के बीच कुछ नहीं छिपता, लेकिन अगर आपके पार्टनर को पर्सनल स्पेस की जरूरत है और ये उनकी आदत में शुमार है तो उनके क्वालिटी टाइम में दखलंदाजी ना करें। यह आपके और आपके रिश्ते के लिए भी सही होगा।\n13. बात कर समस्या का हल निकालें\nबात करने से बड़ी से बड़ी प्रॉब्लम सॉल्व हो जाती है, तो पति-पत्नी के मुद्दे क्या चीज हैं। हैप्पी मैरिड लाइफ के लिए ये जरूरी है कि अगर आपके और आपके पार्टनर के बीच किसी बात को लेकर विवाद है या फिर मतभेद है तो उसे दूर करने के लिए बात करें। कभी भी एक-दूसरे से मुंह न मोड़ें। बातचीत के जरिए कुछ ऐसा हल निकालिए जिसमें दोनों बराबर सहमत हों।\n14. एक-दूसरे का सम्मान करें\nशादीशुदा खुशहाल जीवन के लिए रिश्ते का एक-दूसरे का सम्मान करना बेहद जरूरी है। शादी का रिश्ता दोनों की बराबर की भागीदारी से चलता है और इसमें किसी का महत्व कम व ज्यादा नहीं है। इसलिए आपको अपने पार्टनर का भी उतना ही सम्मान करना चाहिए जितने सम्मान के आप हकदार है। आपको आपके पार्टनर के काम व उनके प्रयासों का सम्मान करना चाहिए। यह दोनों को साथ मजबूत परिवार बनकर आगे बढ़ने में मदद करेगा।\n15. एक-दूसरे को सरप्राइज व तोहफे दें\nशादी के बाद अक्सर पति-पत्नी एक-दूसरे को स्पेशल फील कराना भूल जाते हैं। ऐसे में रिश्ते में बोरियत महसूस होने लग सकती है। इसलिए अगर आप चाहते हैं कि आपकी शादीशुदा जिंदगी प्यार व खुशियों के फूलों से महकती रहे तो समय-समय पर अपने पार्टनर को स्पेशल फील कराते रहें। उनके जरूरी दिनों को कभी न भूलें और एक-दूसरे को कभी बिना कारण ही तोहफे देकर या सरप्राइज देकर खुश करते रहें। इससे आपके रिश्ते में प्यार व ताजगी बनी रहेगी।\n16. पार्टनर जैसे हैं वैसे ही स्वीकार करें\nअपनी शादीशुदा जिंदगी को खुशहाल बनाने के लिए ये भी जरूरी है कि आप अपने पार्टनर को, वह जैसे हैं वैसे ही स्वीकार करें। अपने पार्टनर में कमियां खोजने की बजाय उनकी खूबियों से प्यार करना सीखें। हर इंसान का एक अलग व्यक्तित्व होता है। ऐसे में आप बेवजह अपने पार्टनर को बदलने का प्रयास न करें। ऐसा करने से आपके रिश्ते में खटास आ सकती है व इससे आपके पार्टनर का मनोबल भी टूट सकता है।\n17. गलतियां माफ करना सीखें\nप्यार में पार्टनर को एक-दूसरे की छोटी-मोटी गलतियों को माफ कर देना चाहिए। पति-पत्नी के रिश्ते में गिले शिकवे को गले से लगा कर रखने का कोई तुक नहीं बनता। अगर आपके पार्टनर ने कोई गलती की है तो उन्हें गलती का एहसास होने पर आप भी उन्हें माफ कर दें। अगर आप ऐसा नहीं करेंगे तो ये शिकायतें आगे चलकर बड़ी बहस और झगड़े का कारण बन सकती हैं।\n18. अपना प्यार जाहिर करने से न कतराएं\n‘आई लव यू’, ये आसान से तीन शब्द काफी होते हैं किसी से भी अपने प्यार का इजहार करने के लिए। ये तीन शब्द आपके पार्टनर को एहसास दिला सकते हैं कि आपके दिल में उनके लिए कितना प्यार है। हालांकि, शादी के कुछ साल जाते-जाते ही पति-पत्नी के रिश्ते में कई बार ये शब्द जैसे डिक्शनरी से ही गुम हो जाते हैं।\nसमय के साथ पति-पत्नी के बीच प्रेम जितना गहरा होता जाता है उतना ही वो एक-दूसरे के प्रति अपना प्यार जाहिर करने से कतराने लगते हैं। हालांकि, हैप्पी मैरिड लाइफ के लिए अपने पार्टनर से प्यार के अलावा समय-समय पर उसे जताना भी जरूरी है। अगर ये तीन शब्द न कह पाएं तो एक दूसरे के लिए छोटी-छोटी चीजें करके जैसे – चाय बनाकर, काम में हाथ बटाकर भी इनडायरेक्टली भी बिन कहे अपना प्यार जता सकते हैं।\n19. रिश्ते में आने वाले बदलावों को स्वीकारें\nशादी के बाद पति और पत्नी दोनों के जीवन में कई बदलाव आते हैं। जिसका असर दोनों के रिश्ते पर भी पड़ता है। वे कभी सिर्फ अपनी जिंदगी के मालिक होते हैं और शादी के बाद उनकी जिंदगी में एकदम से जिम्मेदारियां आ जाती हैं। कुछ पार्टनर की, कुछ परिवार की, कुछ रिश्तेदारों की और फिर कुछ बच्चों की भी। ऐसे में कई बार इंसान तनाव में आ जाता है, जिसका सीधा असर शादीशुदा जिंदगी पर पड़ता है। ऐसे में खुशहाल शादीशुदा जिंदगी जीने के लिए ये जरूरी है कि आप अपने रिश्ते में समय के साथ आने वाले बदलावों को स्वीकार करें और उसके अनुसार ही खुद को ढाल लें।\n20. खुद पर भी ध्यान दें\nफिल्म ‘बीवी नंबर-1’ तो आपने जरूर देखी होगी और नहीं देखी है तो उसे एक बार जरूर देख लें। फिल्म में बीवी का किरदार निभाने वाली करिश्मा कपूर शादी के बाद पूरे तन-मन-धन से परिवार, पति और बच्चों को संभालने में लग जाती है और अपनी अपीयरेंस पर ध्यान देना ही भूल जाती है। नतीजा, उसके पति यानी सलमान खान (किरदार) का अफेयर शुरू हो जाता है। इस फिल्म का सार बस इतना सा है कि आपको अपनी अपीयरेंस पर भी ध्यान देना है, ताकि आपके पार्टनर का ध्यान न भटके और रिश्ते में प्यार और रोमांस बरकरार रहे।\nऐसे यह नियम पति-पत्नी दोनों के पर लागू होती है। दरअसल, शादी के बाद पति-पत्नी दोनों ही अपने अपने कामों में इतना व्यस्त हो जाते हैं कि खुद पर और अपने लुक्स पर ध्यान ही नहीं दे पाते हैं। ऐसे में, वक्त रहते खुद पर ध्यान देना जरूरी है, क्योंकि बाहरी पर्सनालिटी भी कपल के लिए आवश्यक है।\n21. एक-दूसरे का हाथ बटाएं\nखुशहाल शादीशुदा जिंदगी के लिए हर कदम पर पार्टनर का साथ देना जरूरी है। आपके पास जब भी समय हो एक-दूसरे के काम में हाथ जरूर बटाएं फिर चाहे वो घर के छोटे-मोटे काम ही क्यों ना हो। अगर आपकी वाइफ खाना बना रही हैं तो आप बर्तन धोने में उनकी मदद कर सकते हैं। ऐसा करने से आपके पार्टनर के मन में आपके लिए इज्जत तो बढ़ेगी ही साथ में इससे आप दोनों का आपसी तालमेल बेहतरीन बन जाएगा।\n22. मिलकर फैसले लें\nपति-पत्नी वैसे तो एक-दूसरे से कोई बात छिपा नहीं पाते, लेकिन हैप्पी मैरिड लाइफ के लिए ये जरूरी है कि कोई भी फैसला दोनों मिलकर आपसी सहमति से लें। जैसे घर में कुछ बदलाव करने हों, कोई नया सामान खरीदना हो या फिर भविष्य को लेकर आपकी कोई योजना हो। ऐसा करने से आपका एक-दूसरे पर विश्वास बढ़ेगा और पार्टनर को एहसास होगा कि उनके फैसलों की भी कद्र होती है। यह खुशहाल शादीशुदा जिंदगी के लिए जरूरी है।\nअब लेख के इस भाग में पढ़िए शादी के बाद के टिप्स कि क्या करें और क्या नहीं।\nवैसे तो पति-पत्नी के रिश्ते में दोनों बिना कुछ कहे ही एक-दूसरे की भावनाएं समझ लेते हैं। वहीं, समय के साथ-साथ दोनों एक-दूसरे की पसंद-नापसंद से भी अच्छे से वाकिफ हो जाते हैं। हालांकि, कई मामलों में जाने-अनजाने में वे कुछ ऐसा कर देते हैं, जिससे रिश्ते में कड़वाहट आ जाती है। ऐसे में नीचे हम कुछ टिप्स दे रहे हैं। इनमें हैप्पी मैरिड लाइफ के लिए क्या करें और क्या न करें, इसकी जानकारी दी गई है।\nसबसे पहले जानिए हैप्पी मैरिड लाइफ के लिए क्या करें :\nशादीशुदा जिंदगी को खुशहाल बनाने के लिए पार्टनर्स को एक-दूसरे को अहमियत देना बहुत जरूरी है। आपके पार्टनर हमेशा प्रायोरिटी में पहले नंबर पर होने चाहिए।\nहमेशा एक-दूसरे को खुश रखने की कोशिश करें। अपने पार्टनर की हर छोटी-बड़ी खुशी का ध्यान रखना और उन्हें पूरा करना आपको आना चाहिए।\nइंसान की ये फितरत होती है कि वो कमियां निकालने में माहिर होता है, लेकिन हैप्पी मैरिड लाइफ के लिए आपको इस फितरत को कोसों दूर रखना चाहिए। एक दूसरे की तारीफ करना सीखना चाहिए।\nअपने रिश्ते में बोरियत दूर करने व नयापन लाने का प्रयास करें। इसके लिए आप कुछ नया ट्राई कर सकते हैं जो दोनों को अच्छा लगे।\nपति-पत्नी में झगड़े होना आम बात है। जहां झगड़ा होता है वहीं प्यार होता है, लेकिन खुशहाल शादीशुदा जिंदगी जीने के लिए दोनों के बीच किसी भी विवाद के ज्यादा आगे बढ़ने से पहले उसका समाधान निकाल लें।\nकोशिश करें कि हर दिन एक दूसरे के साथ वक्त बिताने के लिए थोड़ा समय निकालें। हो सके तो कम से कम एक साथ डिनर ही करें और अपने पूरे दिन की बातें एक दूसरे से साझा करें।\nअपने पार्टनर का सबसे अच्छा दोस्त बनने की कोशिश करें। हो सकता है कि एक पार्टनर की तरह आप उन्हें बेहतर ना समझ पाएं तो एक दोस्त की तरह आप एक-दूसरे को करीब से समझ सकते हैं।\nहर इंसान का प्यार जताने का अपना अलग तरीका हो सकता है। ऐसे में हैप्पी मैरिज लाइफ के लिए आपको अपने साथी की प्यार की भाषा को समझ में आना चाहिए।\nअब जानिए कि हैप्पी मैरिड लाइफ के लिए क्या नहीं करना चाहिए:\nपति-पत्नी के बीच कोई राज राज नहीं रहता। ऐसे में अगर आपका पार्टनर आपसे अपना कोई सीक्रेट शेयर करता है तो उसे किसी और से शेयर ना करें।\nअपने पार्टनर से हर छोटी-छोटी बातों पर झगड़ा न करें। इससे आपके रिश्ते की संजीदगी कम हो सकती है।\nगुस्से में इंसान अक्सर गलत कदम उठा लेता है। इसलिए अगर कभी आपके पार्टनर से झगड़ा हो जाए तो गुस्से में कोई भी गलत फैसला या कुछ गलत न बोलें, जिस पर आपको बाद में पछताना पड़े।\nअपनी शादीशुदा जिंदगी में प्यार, विश्वास और सम्मान बनाए रखने के लिए अपनी गलतियों की जिम्मेदारी उठाने से बिल्कुल ना कतराएं।\nअक्सर इंसान अपनी बात को सही साबित करने के लिए बहस करता है, लेकिन हैप्पी मैरिज लाइफ के लिए आपको बहस मामला सुलझाने के लिए करनी चाहिए जीतने के लिए नहीं।\nकभी भी दूसरों से अपने पार्टनर या रहन-सहन की तुलना न करें।\nखुशहाल शादीशुदा जिंदगी के लिए ये बेहद जरूरी है कि कभी भी अपने पार्टनर को जज ना करें। कई मामलों में आप दोनों के विचार अलग हो सकते हैं इसके लिए उन्हें जज करना सही नहीं।\nअगर आप दोनों के बीच मतभेद सुलझते नजर नहीं आते तो अपने रिश्ते को बचाने के लिए जरूरत पड़ने पर मैरिज काउंसलिंग लेने से ना कतराएं।\nशादी का बंधन दो अलग इंसानों को जिंदगी भर के लिए साथ जोड़ देता है। वाजिब है दो अलग इंसानों की पसंद-नापसंद भी अलग-अलग होगी। ऐसे में अपने रिश्ते को हैप्पी मैरिड लाइफ बनाने के लिए सबसे अहम एक दूसरे को स्वीकार करना है। रिश्ते में कमियां खोजने की बजाय एक-दूसरे की खूबियों से प्यार करना सीखें। हैप्पी मैरिज लाइफ का यही मूल मंत्र है कि अपने रिश्ते पर विश्वास करें और एक-दूसरे स्वीकार करें। हमें उम्मीद है स्टाइलक्रेज का ये लेख आपकी शादीशुदा जिंदगी में प्यार की मिठास घोलने के काम जरूर आएगा।\nशादी में3सबसे महत्वपूर्ण चीजें क्या हैं?\nप्यार, विश्वास और सम्मान किसी भी शादीशुदा जिंदगी के लिए3सबसे महत्वपूर्ण चीजें हैं।\nसुखी वैवाहिक जीवन का सबसे महत्वपूर्ण कारक क्या है?\nकिसी भी हैप्पी मैरिज लाइफ के लिए दोनों के बीच प्यार सबसे जरूरी फैक्टर है।\nमैं अपने दुखी मैरिड लाइफ को खुशहाल कैसे बना सकता हूं/सकती हूं?\nहर रिश्ते की समस्या अलग-अलग हो सकती है। ऐसे में आप अपने पार्टनर को समय देकर व अपनी कोशिशें जारी रखिए। अपनी समस्या के अनुसार लेख में ऊपर दिए टिप्स को अपनाकर भी अपनी शादीशुदा जिंदगी में दोबारा खुशियों के रंग भर सकते हैं।


भारत ने मोटेरा टेस्ट2दिन में जीता; अश्विन-अक्षर और रूट चमके, 10 बड़े रिकॉर्ड बने – Tech Radar Live\nनई दिल्ली. मेजबान भारत ने तीसरे टेस्ट में इंग्लैंड पर– विकेट से शानदार जीत दर्ज की. दुनिया के सबसे बड़े क्रिकेट स्टेडियम (मोटेरा) में खेला गया यह मैच महज2दिन में खत्म हो गया. भारत ने इस जीत के साथ ही4मैचों की टेस्ट सीरीज में 2-1 की अजेय बढ़त ले ली है. अहमदाबाद के मोटेरा स्टेडियम में खेले गए इस मैच में कम से कम 10 ऐसे रिकॉर्ड बने, जो लंबे समय तक रिकॉर्डबुक में दर्ज रहेंगे. इशांत शर्मा, रविचंद्रन अश्विन, अक्षर पटेल, विराट कोहली, जो रूट जैसे क्रिकेटरों ने अपने करियर में कई उपलब्धियां अपने नाम कीं. हालांकि, जो रूट इस उपलब्धि के बावजूद अपनी टीम को नहीं जिता पाए.\nअश्विन ने पूरे किए 400 विकेट\nऑफ स्पिनर रविचंद्रन अश्विन ने इस मैच में कुल7विकेट लिए. उन्होंने पहली पारी में3और दूसरी पारी में4विकेट झटके. इसके साथ ही उन्होंने अपने टेस्ट करियर में 400 विकेट का आंकड़ा पार कर लिया. उन्होंने जोफ्रा आर्चर को अपना 400वां शिकार बनाया. अश्विन अब – टेस्ट मैच में 401 विकेट ले चुके हैं. वे भारत के चौथे सबसे कामयाब गेंदबाज हैं. भारतीय गेंदबाजों में सिर्फ अनिल कुंबले (619), कपिल देव (434) और हरभजन सिंह (414) ही अश्विन से ज्यादा टेस्ट विकेट ले सके हैं.\nइशांत शर्मा का 100वां टेस्ट, पहला छक्काइशांत शर्मा ने करियर के 100 टेस्ट मैच पूरे कर लिए हैं. उनके 100वें टेस्ट का गवाह मोटेरा बना. उन्होंने इस मैच में एक विकेट लिया और एक छक्का भी लगाया. इशांत अब 100 टेस्ट में 303 विकेट ले चुके हैं. भारतीय तेज गेंदबाजों में सिर्फ कपिल देव ही ऐसे हैं, जिन्होंने 100 से ज्यादा टेस्ट मैच खेले हैं. इशांत ने अपने इंटरनेशनल करियर का पहला छक्का भी इसी मैच में लगाया.\nअक्षर पटेल ने 11 विकेट लेकर बनाया रिकॉर्ड\nअक्षर पटेल के लिए भी यह मैच बेहद यादगार रहा. उन्होंने इस टेस्ट की पहली पारी में6और दूसरी पारी में5विकेट झटके. इस तरह उनके नाम कुल 11 विकेट दर्ज हुए. बाएं हाथ के इस स्पिनर ने चेन्नई टेस्ट की दूसरी पारी में भी5विकेट झटके थे. इस तरह उन्होंने लगातार तीन पारियों में5या इससे अधिक विकेट झटक लिए हैं. अक्षर ने दूसरी पारी में गेंदबाजी की शुरुआत की और पहली ही गेंद पर विकेट लिया.\nधोनी से आगे निकले विराट कोहली\nयह मैच विराट कोहली के लिए भी यादगार हो गया है. यह विराट कोहली की कप्तानी में भारतीय टीम की अपने घर पर 22वीं जीत है. कोहली ने इसके साथ ही घर में सबसे ज्यादा टेस्ट जीतने के मामले में महेंद्र सिंह धोनी को पीछे छोड़ दिया है. भारत ने धोनी की कप्तानी में घर पर 21 टेस्ट मैच जीते हैं.\nइंग्लैंड 81 रन पर ढेर\nइंग्लैंड की टीम अपनी दूसरी पारी में 81 रन पर आउट हो गई. यह भारत के खिलाफ उसका सबसे छोटा स्कोर है. वह चेन्नई में 134 व 164 और अहमदाबाद में 112 और 81 रन ही बना सकी. इस मैच से पहले इंग्लैंड का भारत के खिलाफ न्यूनतम स्कोर 101 रन था, जो उसने 1971 में ओवल में बनाया था.\nभारत ने इंग्लैंड की टीम को 10 विकेट से हराया. यह इंग्लैंड पर विकेट के लिहाज से भारत की सबसे बड़ी जीत है. टेस्ट इतिहास की बात करें तो भारत ने नौवीं बार 10 विकेट से टेस्ट मैच जीता है.\n22वीं बार2दिन में खत्म हुआ टेस्ट मैच\nयह टेस्ट इतिहास में सिर्फ 22वां मौका है जब कोई मैच2दिन में खत्म हो गया. भारतीय टीम ऐसे दो मैचों में शामिल रही है और दोनों ही जीती है. उसने इससे पहले 2018 में बेंगलुरू में अफगानिस्तान को दो दिन में हराया था. भारत ने यह मैच पारी और 262 रन से जीता था. इंग्लैंड की टीम सबसे ज्यादा 13 बार दो दिन में खत्म हुए टेस्ट में शामिल रही है. उसने ऐसे9मैच जीते हैं.\nजो रूट ने भी बनाया रिकॉर्ड\nइंग्लैंड के कप्तान जो रूट दुनिया में अपनी बेहतरीन बल्लेबाजी के लिए जाने जाते हैं. लेकिन उन्होंने इस मैच में बतौर गेंदबाज गजब का प्रदर्शन किया. जो रूट ने इस मैच में भारत की पहली पारी में5विकेट झटके. यह उनके करियर का सर्वश्रेष्ठ प्रदर्शन है.\nरोहित शर्मा बने नंबर-1 ओपनर\nरोहित शर्मा वर्ल्ड टेस्ट चैंपियनशिप में सबसे अधिक रन बनाने वाले ओपनर बन गए हैं. उन्होंने 10 मैचों में 981 रन बना लिए हैं. उन्होंने डेविड वॉर्नर (961) को पीछे छोड़ा. चैंपियनिशप में ओवरऑल सबसे अधिक रन बनाने के मामले में रोहित छठे नंबर पर हैं. ऑस्ट्रेलिया के मार्नस लैबुशेन 1675 रन बनाकर पहले नंबर पर हैं.\nजसप्रीत बुमराह खुश होकर भी हुए निराश\nजसप्रीत बुमराह के लिए यह मैच ज्यादा यादगार नहीं कहा जाएगा. वे5साल के इंटरनेशनल करियर में पहली बार अपने होमग्राउंड पर खेल रहे थे. उनके प्रशंसकों को उम्मीद रही होगी कि वे विकेट झटककर इस मैच को यादगार बनाएंगे. हालांकि, बुमराह ऐसा नहीं कर सके. उन्हें मैच में एक भी विकेट नहीं मिला. हालांकि, उन्हें इस बात की खुशी रहेगी कि भारत ने यह मैच बड़ी आसानी से जीत लिया. बुमराह का यह 136वां मैच (67 वनडे, 50 टी20 और 19 टेस्ट) था.\nTag:अशवनअकषर, और, चमक, जत, टसट, दन, न, बड, बन, भरत, म, मटर, रकरड, रट


आज ही के दिन लॉर्ड्स में जब गांगुली ने टीशर्ट उतारी थी, वजह एक बस ड्राइवर था – Yes I’m BIHARI\nHome/ sports/आज ही के दिन लॉर्ड्स में जब गांगुली ने टीशर्ट उतारी थी, वजह एक बस ड्राइवर था\nटीम इंडिया खुद के साथ एक उलझन ले के चल रही थी. अच्छा होकर भी उतना अच्छा न होने की कि आप ट्रॉफी उठा पाएं. बात है आज ही के दिन, 2002 की. 13 जुलाई 2002. सौरव गांगुली के ‘मेन इन ब्लू’ एक और फाइनल खेलने जा रहे थे. उनके रजिस्टर में पिछली लगातार9फाइनलों की हार दर्ज थी.\nइंडिया के दसवीं फाइनल की हार को रोकने का सपना भी काफ़ूर होता दिख रहा था. नेटवेस्ट फाइनल. ट्रेस्कोथिक और नासिर हुसैन की 185 रन की पार्टनरशिप. इंग्लैण्ड के 325 रन की रीढ़. नासिर हुसैन लगातार टीवी और रेडियो और अख़बारों में अपने क्रिटिसिज़म को देखते-सुनते-पढ़ते आ रहे थे. टीवी पर इयान बॉथम और बॉब विलिस लगातार इस बारे में बात कर रहे थे कि नासिर हुसैन किसी भी हाल में इंग्लैण्ड के लिए तीसरे नम्बर पर बैटिंग करने लायक नहीं थे. नासिर हुसैन उस वक़्त को याद करते हुए कहते हैं, “मैंने सोच लिया था कि मैं सौ रन बनाऊंगा. और सौ रन बनाते ही तीन उंगलियां उठाकर पूरे कमेंट्री बॉक्स को दिखाऊंगा.”\nइंग्लैण्ड की टीम ने निक नाइट को बहुत जल्दी ही खो दिया. ज़हीर खान ने उन्हें बोल्ड किया. और उसके बाद तमाम भला-बुरा सुनने वाले तीसरे नम्बर पे पहुंचे नासिर हुसैन. इंडियन बॉलिंग को धो दिया. ट्रेस्कोथिक के साथ बड़ी पार्टनरशिप खेली. इस बीच इंडियन कैप्टन गांगुली ने कुल सात बॉलर्स को इस्तेमाल किया. खुद को भी. कुछ हासिल नहीं हुआ. 175 गेंदों में 185 रन की पार्टनरशिप. राहत दिलाई तो कुम्बले ने. ट्रेस्कोथिक सेंचुरी मारने के ठीक बाद कुम्बले की गुगली पर बोल्ड हो गए. उस वक़्त तक इंग्लैंड का स्कोर था 227 रन. साथ ही 13 ओवर और फेंके जाने बाकी थे. इसके बाद क्रीज़ पर आये फ़्लिंटॉफ़. और उन्होंने गांगुली के इंग्लैण्ड को 250 रन के अन्दर रोकने के मंसूबों को किनारे कर दिया. फ़्लिंटॉफ़ ने 32 गेंदों में 40 रन बनाये. ट्रेस्कोथिक के विकेट के बाद हालांकि विकेट गिरते रहे लेकिन इंग्लैण्ड ने 325 रन का स्कोर बोर्ड पर चढ़ा दिया.\nइनिंग्स ब्रेक में सौरव गांगुली अपनी टीम को लेकर ड्रेसिंग रूम में आये. गांगुली के मन में सिर्फ़ और सिर्फ़ गुस्सा भरा हुआ था. साथ ही निराशा भी. निराशा इसलिए क्यूंकि वो इंग्लैण्ड को 260-270 पर रोकना चाहते थे. गुस्सा इसलिए क्यूंकि उन्हें एक और हार सामने खड़ी दिख रही थी. इसी बीच टीम इंडिया में एक आंतरिक घमासान चल रहा था. कोच जॉन राइट और कैप्टन सौरव गांगुली के बीच. दोनों बेहद अच्छे दोस्त थे. लेकिन इस मैच से ठीक पहले दोनों के बीच झगड़ा हुआ था. दोनों ने एक दूसरे से कभी बात न करने की कसमें खाई हुई थीं. लिहाज़ा ब्रेक में दोनों के बीच टार्गेट चेज़ करने पर कोई भी बात नहीं हुई. सभी प्लेयर्स चुपचाप लंच कर रहे थे. शायद हर किसी को हार साफ़ दिखाई दे रही थी. गांगुली के शब्दों में कहें तो लॉर्ड्स में दुनिया का सबसे अच्छा खाना मिलता है. लेकिन उस दिन गांगुली ने टीम के ट्वेल्व्थ मैन से मात्र एक बाउल सूप मंगवाया. गांगुली और सहवाग ओपेनिंग पर उतरने वाले थे.\nलॉर्ड्स के बेहद संजीदा और भव्य लॉन्ग रूम की सीढ़ियों से नीचे उतरते वक़्त गांगुली ने सहवाग से कहा, “हमें पंद्रह ओवर में सौ पहुंचना है, उसके बाद देखी जाएगी.” सहवाग अपनी आदत से मजबूर, सर हिलाकर हां में हां मिलाते पाए गए. उनके दिमाग में क्या चल रहा था, मालूम नहीं. हालांकि सौरव इस गफ़लत में थे कि उन्हें सब कुछ समझ में आ गया था.\nसहवाग ने इनिंग्स की दसवीं गेंद पर एलेक्स ट्यूडर को एक स्ट्रेट ड्राइव मारी. मारी क्या, बस गेंद को बल्ले से मिलाया. कवर्स में खड़ा फील्डर गेंद के पीछे भगा. लेकिन इसलिए कि जल्दी से बॉल को बाउंड्री से उठाकर वापस ला सके. इधर गांगुली भी जमने लगे. चौथे ओवर की तीसरी गेंद पर सौरव के फुटवर्क ने जता दिया कि उस दिन वो ‘जस्ट-अनदर-क्रिकेट-मैच’ नहीं खेल रहे थे. जिसे इस बात पे रत्ती भर भी शक था, दादा ने उसे उसी ओवर की पांचवीं गेंद पर वही शॉट खेलकर इस बात में यकीन दिला ही दिया.\nसहवाग रूम बनाकर ऑफ साइड में गेंदों को भेज रहे थे तो गांगुली फ़्लिंटॉफ़ को ऑन-द-राइज़, कवर्स के ऊपर से छक्का मार रहे थे. बारहवें ओवर की तीसरी गेंद पर गांगुली ने ऑफ स्टम्प के काफ़ी बाहर गिरी फुल लेंथ गेंद पर बल्ला अड़ाकर कवर और पॉइंट के बीच बाउंड्री पहुंचाकर अपनी फिफ्टी पूरी की. गेंदें खेली थीं 35. स्कोर था 78 रन पर एक भी विकेट नहीं. पंद्रह ओवर में सौ रन का प्लान अपनी राह पकड़े हुआ था.\nरॉनी ईरानी का पहला ओवर. सहवाग स्ट्राइक पर. पहली गेंद. ऑफ स्टम्प की लाइन में बल्ले के मुंह पर. सहवाग की आंखें चमक गयीं. बल्ला फेंक दिया. बल्ले का फ़ेस लॉन्ग ऑन की तरफ. गेंद भी वहीं. दो टप्पे खाकर गेंद सीधे बाउंड्री के बाहर. दूसरी गेंद. ऑफ़ स्टम्प के काफी बाहर. सहवाग पहले तो गेंद को लेग साइड में विकेट के पीछे मारने वाले थे, लिहाज़ा ऑफ स्टम्प के बाहर निकल आये थे. गेंद और भी बाहर मिलने पर कलाइयां खोल दीं. गेंद सर्किल पर खड़े थर्ड मैन को मुंह चिढ़ाते हुए बाउंड्री के पार. इस शॉट के बाद सौरव चलते हुए सहवाग के पास पहुंचे. उनसे संभल के खेलने को कहा. सहवाग ने फिर सर हिला दिया. ओवर की तीसरी गेंद. गेंद लेग स्टम्प पर. ऐसा लग रहा था जैसे सहवाग बॉलर का दिमाग पढ़ रहे थे. मानो वो खुद ईरानी को गेंद फेंकने की जगह बता रहे हों. सहवाग जो पिछली गेंद पर करना चाहते थे, इस गेंद पर कर दिया. अगला पैर ऑफ स्टम्प के बाहर, शरीर का वजन अगले पैर पर, और बल्ले का चेहरा विकेट के पीछे. फिर से चार रन. इस बार सहवाग चलकर गांगुली के पास पहुंचे. उनके ग्लव्स पर ज़ोर से चोट की. सौरव ने कहा, “भाई तुझे जैसे खेलना है खेल ले.”ओवर की चौथी गेंद. ऑफ स्टम्प के काफी बाहर. लेकिन कम स्पीड और गुड लेंथ से पीछे टप्पा खाने वाली गेंद को खेलने के लिए सहवाग बाहर निकल आये. ऑफ स्टम्प के बाहर खड़े होकर गेंद पर बल्ला यूं चलाया जैसे हाथ में बल्ला नहीं चाबुक हो. कलाई का पूरा इस्तेमाल. गेंद ऑफ स्टम्प से लेग अम्पायर के सामने से होती हुई चार रन के लिए दौड़ पड़ी. ओवर में कुल 16 रन. पूरा स्कोर 13 ओवर में 98 रन. गांगुली का प्लान चल चुका था.\nएलेक्स ट्यूडर ने गांगुली को बोल्ड कर दिया. गांगुली स्लॉग के लिए गए और बोल्ड हो गए. 43 गेंद पर 60 रन. गांगुली ने जीत की स्क्रिप्ट लिखनी शुरू कर दी थी. टीम का स्कोर 106 रन पर 1 विकेट. थोड़ी ही देर में बेमिसाल स्पिनर एश्ले जाइल्स की गेंद पर लेट खेलने के चक्कर में सहवाग बोल्ड हो गए. दिनेश मोंगिया को ईरानी ने कीपर के हाथों कैच करा दिया. राहुल द्रविड़ फ्लिक करने के चक्कर में मिड विकेट पर सर्किल पर पकड़ लिए गए. लेकिन टीम पर सबसे भारी संकट तब आया जब जाइल्स की गेंद को रूम बनाकर पॉइंट और कवर्स के बीच में मारने के चक्कर में सचिन बोल्ड हो गए. कमेंट्री बॉक्स से आवाज़ आ रही थी: “This might be the death now for India in this Natwest series final.” टीम का स्कोर 146 रन पर5विकेट.\nबैटिंग करने के लिए आये मोहम्मद कैफ़. इंग्लैण्ड की टीम अपनी जीत को लेकर सुनिश्चित हो चुकी थी. नासिर हुसैन अपनी सेंचुरी के मद में अब भी चूर पवेलियन से आते मुहम्मद कैफ़ को देखते हैं और अपनी टीम को संबोधित करते हुए कहते हैं, “चलो दोस्तों! उन्होंने बस ड्राइवर को भेज दिया है. हमारा चांस तो बनता है.” नासिर उस बस की बात कर रहे थे जिसमें बैठ के इंडियन टीम हारकर वापस जाने वाली थी. कैफ़ उन्हें उस बस के ड्राइवर लग रहे थे.\n33 ओवर के आस-पास, जब युवराज और कैफ़ बैटिंग कर रहे थे, गेंद रिवर्स स्विंग होने लगी थी. ये वो वक़्त नहीं था जब दोनों छोरों से अलग-अलग गेंदे इस्तेमाल की जाती थीं. ऐसे में नासिर ने अपने रिवर्स स्विंग के उस्ताद बॉलर्स ईरानी और फ़्लिंटॉफ़ को अटैक पर भेजा. लेकिन तभी अंपायर स्टीव बकनर ने गेंद अपने हाथों में थामी और नासिर से कहा कि गेंद बहुत पुरानी हो चुकी है और उसका रंग भी ख़राब हो चुका है.\nनासिर अम्पायर से 1-2 ओवेरों की मोहलत मांगते रहे लेकिन बकनर नहीं माने. उन्होंने बॉलर्स को नयी, कड़ी गेंद थमा दी. कैफ़ और युवराज ने जी भर उस गेंद को ठोंका. उस दिन दोनों बल्ले से नहीं दिमाग से खेल रहे थे. सनद रहे कि ये दोनों प्लेयर्स अब तक फिनिशर्स का रोल अदा करते थे. और ये टीम में नए भी थे. जैसा खेल ये खेल रहे थे, सच कहा जाए तो शायद किसी को भी उनसे ये उम्मीद नहीं थी. उन्होंने अपने खेल में सावधानी और अग्रेशन का एक बेहतरीन कॉकटेल बनाया. युवराज ने उस रोज़ ऑन साइड पर कुछ ऐसे शॉट्स लगाये जिन्हें याद कर आज भी एनर्जी भर आती है.\n80 गेंद में 121 रन की पार्टनरशिप की बदौलत टीम इंडिया फिर से पटरी पर वापस आती दिख रही थी. लेकिन कॉलिंगवुड ने युवराज को उनकी हाफ़ सेंचुरी के कुछ देर बाद ही कैच आउट करवा दिया. टीम को चाहिए थे 59 रन. 50 गेंदों में.बैटिंग करने आये हरभजन सिंह.\nकैफ़ ने अब ड्राइवर की सीट सम्हाल ली. वो ड्राइवर जिसके हॉर्न की आवाज़ अब नासिर हुसैन के कानों में चुभ रही थी.\nहुसैन अपने फील्डर्स और बॉलर्स से लगातार बतियाते दिख रहे थे. उधर किसी तरह स्कोर को 300 पार पहुंचवाने के बाद हरभजन चल बसे. और 314 के स्कोर पर कुम्बले भी. इंडिया आठवां विकेट खो चुकी थी. 13 गेंद में 12 रन.\n49वें ओवर की पहली पांच गेंदों में मात्र पांच रन आये. स्कोर के हिसाब से ये अच्छा था. मगर हाथ में मात्र दो विकेट होने के कारण ये चिंता की बात थी. लेकिन कमाल दिखाया कैफ़ के बल्ले से लगे खोंचे ने.7गेंदों में6रन का टार्गेट, कैफ़ के एज की बदौलत6गेंदों में2रन पर पहुंच गया था.\nआखिरी ओवर. इंग्लैण्ड का सबसे शातिर गेंदबाज. एंड्रू फ़्लिंटॉफ़. गांगुली लॉर्ड्स की पवेलियन में रेलिंग पर पैर रखे हुए अपने हाथों से अपने दिल की धड़कनों को महसूस कर रहे थे. स्ट्राइक पर ज़हीर खान. गांगुली को रह-रह कर3फ़रवरी 2002 का मैच याद आ रहा था. वानखेड़े स्टेडियम, मुंबई. यही फ़्लिंटॉफ़ बॉलिंग कर रहा था और इंडिया को जीतने के लिए दस रन चाहिए थे. उस दिन भी विकेट बचे थे 2. और फ़्लिंटॉफ़ ने इंडिया को ऑल आउट कर दिया था. जिसके बाद उसने अपनी टीशर्ट उतार मैदान में दौड़ लगायी थी. गांगुली चाह कर भी उस ज़िल्लत को भूल नहीं पा रहे थे.\nपहली गेंद. ज़हीर ने आगे बढ़के गेंद को रूम बनाकर मारने की कोशिश की मगर सफल नहीं हो पाए. कोई रन नहीं. दूसरी गेंद. पटकी हुई. लेग स्टम्प के बाहर. ज़हीर ऑफ स्टम्प के बाहर आ गए थे. इस उम्मीद में कि गेंद और बाहर आएगी. ज़हीर ने अंपायर से वाइड देने को कहा. फ़्लिंटॉफ़ और कीपर एलेक स्टीवर्ट पीछे कैच लिए जाने की अपील कर रहे थे. अंपायर ने वाइड बॉल नहीं दी. सौरव गांगुली पवेलियन में चिल्ला पड़े. नाराज़गी साफ़ दिख रही थी. वाइड का मतलब था मैच का टाई होना. इंडिया वहां से हार नहीं सकता था. लेकिन एक ग़लत फैसले की वजह से वैसा नहीं हुआ.\nतीसरी गेंद. फुलटॉस. सीधे कवर्स की ओर. लेकिन ज़हीर चूंकि क्रीज़ से बाहर आकर खेल रहे थे, रन के लिए दौड़ पड़े. उधर कैफ़ भी खासे बैकअप के साथ थे. फील्डर ने थ्रो किया. कैफ़ ने डाइव मारी. घास पर लोट गए. लेकिन थ्रो विकेट पर नहीं लगा. कैफ़ दूसरे रन के लिए दौड़ पड़े. ओवरथ्रो. फ़्लिंटॉफ़ अपने घुटने पकड़ के सर झुकाकर पिच के बीचों-बीच खड़े थे. कैफ़ और ज़हीर अब दौड़ नहीं कूद रहे थे. मानों जूतों में स्पाइक्स की जगह स्प्रिंग लग गई हों.\nऔर अब वो हुआ जिसकी तस्वीर अमर हो चुकी है. वो तस्वीर जो शायद उन्माद का पैमाना बन चुकी है. वो तस्वीर जो हमें एक खिलाड़ी और एक कप्तान के अन्दर दौड़ रहे जूनून की एक झलक दिखलाती है. वो तस्वीर जो हमें कभी हार न मानने का सबक सिखाती है. वो तस्वीर शायद जो सौरव गांगुली का पर्याय बन चुकी है. दादा ने अपनी टीशर्ट निकाली और हवा में घुमानी शुरू कर दी. मुझे नहीं मालूम कि हिन्दुस्तानी क्रिकेट में इससे ज़्यादा जोश से भर देने वाला कोई और पल हो सकता है. इस पल को खुद दादा ने कमाया था. पूरी टीम झूम उठी थी. लॉर्ड्स पागलों की तरह चीख रहा था. देश में टीवी सेट पे अटके लोग अब भी विश्वास करने की कोशिश कर रहे थे कि हम सचमुच नेटवेस्ट सीरीज़ अपने नाम कर चुके थे. और इसी बीच मोहम्मद कैफ़ नासिर हुसैन के बगल से निकले. उन्हें देखा और कहा:\n“एक बस ड्राइवर के हिसाब से तो ये बुरा नहीं है.”\nढीली स्क्रिप्ट.. लेकिन 'जग्गा जासूस' में शानदार हैं रणबीर कपूर\nPATNA के मोइनुल हक स्टेडियम में होगा भारत और ऑस्ट्रेलिया के बीच अंतरराष्ट्रीय क्रिकेट मैच


Rhea Chakraborty Reveals in first interview What Happened With Sushant Singh Rajput - News Nation\nपहली बार सामने आईं रिया चक्रवर्ती, बोली- सुशांत के साथ 2013 में कुछ हुआ था...\nसुशांत सिंह राजपूत (Sushant Singh Rajput) मामले में ईडी, सीबीआई और अब नारकोटिक्स कंट्रोल ब्यूरो के केस दर्ज करने के बाद रिया चक्रवर्ती (Rhea Chakraborty) सामने आई है. एक चैनल को इंटरव्यू के दौरान उन्होंने कहा कि वह और सुशांत कपल की तरह रह रहे थे.\nNews Nation Bureau | Edited By : Kuldeep Singh | Updated on: 27 Aug 2020, 10:31:20 AM\nसुशांत सिंह राजपूत (Sushant Singh Rajput) की मौत मामले में अब तक मुख्य आरोपी के तौर पर सामने आई रिया चक्रवर्ती (Rhea Chakraborty) ने पहली बार इस केस में चुप्‍पी तोड़ी है. एक चैनल को दिए इंटरव्यू में रिया ने खुद को बेगुनाह बताते हुए कहा कि उनके ऊपर जो आरोप लगाए जा रहे हैं उनमें कोई सच्चाई नहीं है. उन्होंने खुलासा किया कि यूरोप ट्रिप के बाद सुशांत काफी बदले हुए थे. रिया ने कहा कि वह सुशांत के साथ एक कपल की तरह रह रही थी.\n'फ्लाइट में बैठने से पहले दवा लेते थे सुशांत'\nन्‍यूज चैनल 'आजतक' को दिए इंटरव्‍यू में रिया चक्रवर्ती ने कहा, ' जब हम यूरोप के ट्रिप पर जा रहे थे, तब सुशांत ने बताया था कि उन्‍हें फ्लाइट में बैठने से डर लगता है. सुशांत ने कहा कि इसके लिए वो एक दवाई लेते थे, जिसका नाम मोडाफिनिल है. फ्लाइट से पहले भी सुशांत ने वो दवाई ली, क्योंकि वह दवाई वो हर वक्त सुशांत के पास रहती थी.\nयह भी पढ़ेंः Sushant Case LIVE: पिता का आरोप, मेरे बेटे को रिया ने जहर दिया\n'सुशांत ने मेरे टिकट्स कैंसल करवाए, फिर खुद बुकिंग की'\nरिया ने इंटरव्यू में कहा कि 'पेरिस में मेरा एक शूट होना था. इसके लिए इवेंट ऑर्गेनाइज करने वाली कंपनी की तरफ से फ्लाइट के टिकट्स और होटल की बुकिंग हो चुकी थी. लेकिन यह सुशांत का आइडिया था कि इसी बहाने यूरोप का ट्रिप करते हैं. सुशांत ने इसके बाद मेरे टिकट्स कैंसल करवा दिए और खुद के पैसों से फर्स्‍ट क्‍लास की टिकट बुकिंग की. मैंने उसे टोका भी कि तुम बहुत पैसे खर्च कर रहे हो, क्‍योंकि ट्रिप बहुत लंबा है.'\n'तीन दिन तक कमरे से बाहर नहीं निकले सुशांत'\nरिया ने कहा कि ' जब हम पेरिस में लैंड हुए। तीन दिन तक सुशांत कमरे से बाहर नहीं निकला. यूरोप जाने से पहले हम दोनों काफी खुश थे. लेकिन पेरिस पहुंचने के बाद वो कमरे से नहीं निकले. यहां से हम स्विट्जरलैंड पहुंचने तो वहां सुशांत खुश थे. जब हम इटली पहुंचे तो हमारे होटल के कमरे में एक अलग तरह का स्ट्रक्चर था. सुशांत ने कहा कि यहां कुछ है, लेकिन मैंने कहा कि एक बुरा सपना हो सकता है. उसी के बाद सुशांत की हालत बदली और वो कमरे से नहीं निकलना चाहते थे.'\nयह भी पढ़ेंः सुशांत का शव लेने पहुंची थी दो एंबुलेंस, आखिर खुल ही गया राज\n'2013 में सुशांत के साथ कुछ हुआ था'\nरिया चक्रवर्ती ने बताया कि अपने इंटरव्यू में बताया कि 2013 में सुशांत के साथ कुछ हुआ था, तब उनके साथ डिप्रेशन जैसी चीजें शुरू हुई थीं. उस दौरान वो मनोवैज्ञानिक से भी मिले थे, जिनका नाम हरेश शेट्टी है. उन्होंने ही सुशांत को दवाई के बारे में बताया था. रिया के मुताबिक, जब उन्‍होंने सुशांत से पूछा था कि क्या हो रहा है, तब सुशांत ने उन्हें 2013 के बाद की बातें बताईं. लेकिन तब उन्हें डिप्रेशन भी फील होने लगा था. इसी वजह से यूरोप की ट्रिप का वक्त कम कर दिया गया था.\nरिया से पूछा गया कि सुशांत की फैमिली का आरोप है कि आप उनके पैसे खर्च कर रही थीं, इस पर रिया ने कहा, 'मैं सुशांत के पैसों पर नहीं जी रही थी. हम एक कपल की तरह रह रहे थे. सुशांत का लाइफस्‍टाइल बहुत खर्चीला था. मैं इससे बहुत चिंता में रहती थी.' रिया ने बताया कि सुशांत ने कुछ समय पहले अपने लड़के दोस्‍तों के साथ भी एक ट्र‍िप किया था. वो लोग थाईलैंड गए थे. वहां सुशांत ने 70 लाख रुपये खर्च किए. चार्टर्ड प्‍लेन बुक किया था. वह इस तरह की लाइफ जीता था. वो किंग साइज लाइफ जीना पसंद करता थे.\nFirst Published : 27 Aug 2020, 10:24:58 AM\nसुशांत सिंह सुसाइड केस रिया चक्रवर्ती Rhea Chakroborty Sushant Singh Case